Naslov: Godišnji horoskop 2012 Ned Jan 01, 2012 7:52 pm\nOVAN (21.3.- 20.4.2012.) ARIES\nVaš horoskop za 2012. godinu je veoma povoljan. Pred Vama je nov i lep ljubavni period tokom maja meseca. Kada je posao u pitanju najveći uspeh ćete imati početkom godine, kao i tokom maja i sredine avgusta.\nDinamičan način života može dovesti do povremenih glavobolja, učestale nervoze i iritacije disajtnog sistema ili virusne infekcije. Potrudite se da povedete računa kada je zdravlje u pitanju i obavljajte redovne lekarske kontrole, kao i sve preventivne mere, kako biste ostali u dobroj formi tokom cele godine. Posebno je potrebno obratiti računa u periodu od 15. aprila do 04. juna, zatim krajem jula, sredinom avgusta i početkom septembra.\nPočetkom godine morate imati dovoljno strpljenja i poslovne mudrosti u osmišljavanju dobrih poteza, kao i u susretu sa saradnicima. Ali nemojte prekoračiti svoja ovlašcenja koja su regulisana zajedničkim dogovorom ili partnerstvom. Da bi neko prihvatio i dobro nagradio Vaše ideje, treba da podstičete zajedničku orijentaciju, udruživanje ili saradnju u periodu od 20. januara do 09. februara, zatim od 19. aprila do 07. maja, kao i od 17. maja do 03. juna. Vidljive promene, različite olakšice i povoljnija poslovna klima Vas očekuje u drugoj polovini godine. Svoje planove i važne ciljeve, uvek možete da ostvarite na neki zaobilazan način ili mudrom poslovnom strategijom. Znacajniji rezultati očekuju Vas krajem avgusta i posebno od 18. septembra do 07. oktobra, kao i od 06. do 17. decembra.\nVažno je da se ponašate disciplinovano i odgovorno prema svojoj zdravstvenoj ravnoteži, izloženi ste razlicitim pritiscima i često se nalazite pod stresom. Moguće su češce glavobolje, zatim povremene stomačne tegobe, osetljivost sistema za varenje i želudca, virusne infekcije i pojačana nervna tenzija. Budite oprezniji i pažljiviji u periodu od 04. do 21. januara, zatim od 09. do 23. februara, u drugoj polovini juna meseca, kao i od 19. oktobra do 18. novembra.\nBIK (22.4.- 21.5.2012.) - TAURUS\nOva godina će biti godina u kojoj ćete napredovati u karijeri i poboljšati Vaš materijalni status. Stvari će Vam ići na ruku ove godine, pa tako možete očekivati pozitivne promene koje će za posledicu imati neočekivane dobitke i to pre svega u javnom životu i na polju karijere. Moguće su i određene diplome, titule, sertifikati.\nNapredovanje na poslu ne podrazumeva i lagodan ljubavni ili porodični život. Pojaviće se nove obaveze i moraćete da posvetite više vremena dragim osobama. Kada je ljubav u pitanju stvari se mogu iskomplikovati ukoliko jasno ne budete definisali vaše prioritete i ne rasčistite sa pogrešnim iluzijama. Očekuju Vas novi izazovi, pre nego što se ponovo uplivate u tople vode i ostvarite novu ljubavnu harmoniju. Probleme i planove u privatnom životu morate rešavati sa dosta više posvećene pažnje i sa dosta više uloženog vremena i napora. Kada su u pitanju investicije u nekretnine i adaptacije, ili uopšte kreditiranja, poželjno je da odložite planove za neka bolja vremena.\nOsetićete pozitivnu energiju po pitanju ljubavi već na samom početku godine što će Vas pokrenuti da se aktivirate na ovom planu. Pozitivna kretanja na ovom planu obeležiće Vaš porodični, ljubavni ili intimni život tokom januara i februara meseca. Nova i uzbudljiva zadovoljstva u ljubavnom odnosu predstoje Vam u periodu od 07. aprila do 04. maja. Ljubavni zanosi, skladni odnosi i zadovoljstvo ličnim izgledom očekuje Vas od 30. maja do 25. juna, kada Venera bude prolazila kroz Vaše sažvežđe. Nezavisno od emotivnog statusa ili godina, iskoristite period od 19. jula do 12. avgusta kako biste se prepustili svojim osećanjima i inspiraciji. Takođe, predstoji Vam i interesantan period u septembru, kao i 25. oktobra do 19. novembra.\nOčekuje Vas veoma uspešan period u periodu od 05. do 25. januara, kao i od 11. februara do 18. aprila. Važno je da učinite dodatan napor na raznim poljima tokom maja i posebno u drugoj polovini juna. Značajnija satisfakcija, priznanja i napredovanja, očekuju Vas u periodu od 29. avgusta do 15. septembra, u drugoj polovini oktobra meseca, kao i od 25. novembra do 13. decembra. Upotrebite sve svoje poslovne adute kako biste izvukli maksimum pred kraj godine. Očekuje Vas značajno napredovanje.\nPosvetite više pažnje zdravlju kako biste izbegli povremene tegobe u vidu slabosti organizma, prolazne prehlade ili malaksalosti. Veoma je važno da redovno vežbate i negujete telo, kao i da vodite računa o psiho-fizičkoj relaksaciji. Poradite na zdravijem načinu ishrane koji će Vam pomoći da se osećate bolje i da se oslobodite viška toksina u organizmu. Posebno se pripazite u periodu od 01. do 15. januara, zatim od 25. januara do 14, februara, kao i 13. juna do 01. jula i početkom decembra.\nBLIZANCI (22.5.- 21.6.2012.) - GEMINI\nHoroskop za ovu godinu najavljuje veoma pozitivne iskorake u pogledu komunikacije, javnih nastupa, putovanja, edukacije ili napredovanja na profesionalnom planu. Vaše okruženje će imati veoma značajnu ulogu kada je u pitanju podrška i pomoć u raznim situacijama. Poslovni kontakti i pravljenje novih partnerstva predstavljaće osnovu Vašeg uspeha. Takođe, razmislite o povezivanju privatnih i poslovnih interesa, kao dobar model uspeha za duži vremenski period. Napredovanje Vas očekuje u poslovima iz oblasti trgovine, medija, izdavaštva, turizma, građevinarstva, nauke i obrazovanja ili političko angažovanje.\nNa ljubavnom planu ostvarićete se u kroz sticanje novih kontakata i veza. Izuzetno će Vam prijati promene u odnosu sa partnerom ili novi doživljaji koji će Vam obogatiti iskustvo.\nPočetkom godine uzburkaće Vam se strasti, ali će se ubrzo brzo i stišati. Značajnije događaje i ljubavnu sreću osetićete tokom marta i posebno u periodu od 04. do 27. maja. Ipak, najveće ljubavno zadovoljstvo ili emotivni zanos Vam predstoji u periodu dok Venera bude prolazila kroz Vaše sažvežđe od 25. juna do 21. jula. Nezavisno od Vašeg emotivnog statusa ili godina, uživajte u ljubavnim čarima na neki poseban način, u novoj romansi i kroz harmonične odnose sa dragim osobama u periodu od 14. avgusta do 07. septembra, kao i od 03. do 25. oktobra, i naročito od 16. novembra do 12. decembra.\nPočetkom godine prihvatite nove poslovne mogućnosti koje obećavaju napredak, dobru zaradu i bolje uslove. Važno je da pokrenete poslovnu inicijativu i da forsirate svoje zahteve ili ciljeve u periodu od 22. januara do 9. februara, kao i od 16. aprila do 05. maja. Očekuju Vas značajniji rezultati i nova prilika koja će Vam omoguciti određene povlastice u poslovnim krugovima u periodu od 19. maja do 03. juna. Na Vama je da afirmišete svoje ideje ili da ostvarite svoje velike ciljeve u drugoj polovini avgusta meseca. Novi događaji koji donose profesionalni uspon, pozitivne rezultate i širu stisfakciju predstoje Vam u periodu od 12. septembra do 02. oktobra i zatim od 08. do 27.decembra.\nVažno je da se pravilno negujete i da upražnjavate redovne zdravstvene kontrole. Moguće su povremene glavobolje, zatim prolazne tegobe sa sistemom za varenje, iritacije želuca, bolovi u stomaku i virusne infekcije. Obratite pažnju na povišenu psihicku razdražljvost i na učestale nervoze. Prijaće Vam zdraviji način ishrane, boravak u prirodi i psiho-fizicka relaksacija. Budite oprezniji i pažljiviji u periodu od 16. februara do 11. marta, zatim od 22. jula do 08. avgusta, od 22. avgusta do 08. septembra i krajem decembra meseca.\nRAK (22.6. – 22.7.2012.) - CANCER\nOvogodišnji horoskop obeležiće lepe trenutke u Vašem privatnom, ljubavnom ili porodičnom životu. Pred Vama je period koji donosi veliku srecu u ljubavi ili u zajednici. Aspekti su izuzetno povoljni za bračnu zajednicu i proširivanje porodice. Ako ste do sada imali nepovoljne uticaje u prethodnoj godini, 2012. godina će biti veoma povoljna i ispunjena srećom. Preispitajte svoje kriterijume i dajte maksimum kako biste svoj život nastavili na novi način ili uz novog partnera. Važno je da se u potpunosti ostvarite i da osetite svu sreću koja postoji zbog Vas.\nKada je u pitanju poslovni plan, prelepi trenutci na ljubavnom planu neće biti garancija za rezultate, nagrade ili priznanja koja ćete očekivati i na poslovnom planu. Za njih ćete morati da uložite dosta više truda koji sigurno neće izostati nenagrađen. Vaša unutrašnja snaga jeste i Vaš najveći pokretač, te sve svoje probleme možete da rešavate pre ili kasnije, tek kada ste ostvarili harmoničan odnos sa porodicom i voljenom osobom.\nPojačane emocije na početku godinu mogu Vas preokupirati. Osetićete potrebu za ljubavnim zbližavanjem ili novom romansom. Prepustite se svojim osećanjima u periodu tokom januara i februara meseca. Novi događaji koji će Vas ispuniti velikim zadovoljstvom i ljubavnom srećom Vas očekuju u periodu od 06. aprila do 03. maja, zatim od 29. maja do 24. juna. Ipak, potpuni emotivni zanos i ljubavni procvat možete osetiti u periodu dok Venera bude prolazila kroz Vaše sazveždje od 21. jula do 15. avgusta. Nezavisno od Vašeg emotivnog statusa ili godina uživajte u svemu što Vam pričinjava posebno zadovoljstvo u periodu od 06. septembra do 02. oktobra i naročito, od 24. oktobra do 17. novembra, kao i u drugoj polovini decembra meseca.\nPočetkom godine važno je da delujete strogo profesionalno, kao i da se pridržavate oprobanih formula koje garantuju siguran uspeh. Ocekuje Vas značajniji uspeh u periodu od 03. do 22. januara, zatim posebno od 09. februara do 16. aprila. Učinite sve što je potrebno da uveličate svoj uspeh ili da prošite poslovni uticaj u periodu od 05. do 19. maja i naročito, od 03. do 28. juna. Predstoji Vam sjajna prilika da ostvarite uvećanu zaradu, bolji statusni položaj, veću popularnost u poslovnim krugovima ili perspektivnu reklamu krajem avgusta i u prvoj polovini septembra meseca. Novi događaji koji ispunjavaju Vaše velike ambicije su naglašeni u periodu od 02. oktobra do 08. decembra.\nPovedite računa o svom psiho-fizičkom stanju, jer usled povećanog zamora oeganizam postaje podrožan raznim infekcijama ili virusima. Zbog pritiska na poslu moguće se nešto češće nervoze i stomačne tegobe. Posebno povedite računa u periodu od 16. aprila do 12. maja, zatim od 9. do 27. septembra, kao i od 08. do 23. do oktobra.\nLAV (23.7.- 22.8.2012.) - LEO\nHoroskop ovu godinu je Vaš period novog duhovnog i ličnog sazrevanja. Moraćete ozbiljnije da definišete dosadašnju situacije u svom privatnom i poslovnom životu. Odredjene okolnosti nateraće Vas da preuzmete veću odgovornost i postavite nove prioritete. Naravno nametnute okolnosti i dodatni napor ne donose početno zadovoljstvo, ali tek kada uspostavite nove kriterijume vrednosti imaćete snagu i da ostvarite svoje ciljeve. Iskustvo koje ćete pri tome sticati i nove životne lekcije nemaju cenu, jer sve što činite uticaće na Vaše samopuzdanje, doneće Vam duhovni rast i učiniće Vas “velikom osobom” u svakom smislu. U ljubavnom životu situacija je dijametralna u odnosu na prethodni period.\nAko se nalazite u dužoj vezi, moguće su odluke o zajedničkom ili bračnom životu. Ali, ako ste slobodni ili se nalazite u neformalnoj vezi, nemojte žuriti sa donošenjem ozbiljnije odluke o zajednickom životu. Faktor vremena Vam ide u prilog, a period tokom one naredne godine donosi bolje aspekte.\nPočetkom godine postoji mogućnost oscilacija kao i prolaznog nezadovoljstva u ljubavnom odnosu. Pratiće Vas dobro raspoloženje, novi emotivni kontakti ili iznenadna sreća u vidu neke neobične, strasne ili tajanstvene romanse u periodu od 02. marta do 06. aprila i od 03. do 29. maja. Zadovoljstvo u ljubavom, porodičnom ili intimnom životu očekuje Vas u periodu od 24. juna do 19. jula. Pojačane strasti i harmoničan odnos sa voljenom osobom ispunice Vašu dušu u periodu od 12. avgusta do 06. septembra. To je period kada Venera prolazi kroz Vaše sazveždje, izgledaćete predivno i imaćete dobar povod da proslavite neke važne dogadaje. Uživajte u svemu što donosi novu radost i zadovoljstvo u ljubavnim kontaktima u periodu od 02. oktobra do 26. oktobra, kao i od 17. novembra do 11. decembra.\nNovi događaji na poslovnoj sceni nalažu žestoki start ili pojačane takmičarske odnose. Potrebno je da upotrebite sve svoje sposobnosti kako biste sačuvali dobru poslovnu poziciju. Saradnici nameću ubrzani tempo i podstiču Vas da se neprekidno dokazujete pred novim izazovima. Početkom godine ne možete lako da ostvarite svoje poslovne i finansijske namere, ali zato od februara meseca očekuje Vas lagani uspon. Uspešni poslovni i finansijski razultati, kao i mogućnost ubrzanog napredovanja očekuje Vas generalno u drugoj polovini godine. Prihvatite aktivnu ulogu i nove ponude, koje najviše odgovaraju Vašoj profesionalnoj aspiraciji u periodu od 16. aprila do 05. maja i tokom avgusta meseca, i zatim od 12. septembra do 02. oktobra, kao i od 02. decembra do kraja godine.\nPotrudite se da promeniti neke loše navike kao što su: nepravilna ishrana, preterano psiho-fizicko iscrpljivanje ili ucestvovanje u takmičarskim i stresnim situacijama. Obratite pažnju na rad srca, nivo pritiska i cirkulaciju. Moguće su i prolazne smetnje na nervnoj bazi i podložnost na virusne infekcije. Budite oprezniji i pažljiviji u periodu od 02. do 15. januara, zatim od 26. januara do 1\nDEVICA (23.8. – 22.9.2012.) - VIRGO\nVaš ovogodišnji horoskop najavljuje promene kroz poslovno izražavanje i potrebu da se posvetite novim ciljevima. Povremeni nedostatak volje, optimizma ili sumnja u dosadašnje kriterijume vrednosti predstavljaju osnovni razlog koji će Vas podsticati da tražite nova rešenja. Dinamika događaja ili iznenadne promene uz faktor rizika i ograničenja ne odgovaraju Vašoj analitickoj prirodi, ali moraćete da se prilagodite na različite uslove. Važno je da usmeravate svoju pažnju na korisne kontakte i da usvajate nove sadržaje, principe ili modele poslovanja. Postoje povoljni aspekti koji omogućavaju napredovanje u drugoj polovini godine za osobe koje se bave edukacijom, naukom, istraživanjem, trgovinom ili medijima. U privatnom životu događaji koji će zaokupiti Vaše interesovanje tiču se uređenja porodičnih odnosa, obaveza ili prihvatanja nove uloge koju od Vas očekuju bliske osobe. Podrška okoline biće Vam izuzetno značajna, ali ujedno u određenim situacijama predstavljaće i Vaš veliki poroblem.\nPočetak godine unosi pozitivnu orijentaciju u razmišljanje o stvaranju nove ljubavne veze ili o formiranju i proširenju porodice. Zbog nadahnutih ideja bićete dobro raspoloženi za sve koji su Vam dragi i za “ljubavne note” u periodu od 06. aprila do 03. maja. Novi događaji i pojačana strast Vas očekuje u periodu od 29. maja do 24. juna, zatim od 19. jula do 12. avgusta. Veliki emotivni zanos i posebno zadovoljstvo osetićete dok Venera bude prolazila kroz Vaše sazveždje u periodu od 06. septembra do 02. oktobra. Nazavisno od svog emotivnog statusa ili godina uživajte u lepoti zajednickog života i prepustite se svojim iskrenim osećanjima u periodu od 25. oktobra do 17. novembra i u drugoj polovini decembra meseca.\nPočetkom godine okolina će Vas podsticati na takmičarske odnose i na profesionalno dokazivanje u različitim oblastima. Ukoliko početni rezultati ne ispunjavaju Vaša očekivanja, smišljeno menjajte poslovnu taktiku. Nakon određenih promena u načinu poslovanja očekuju Vas pozitivni rezultati u periodu od 05. do 22. januara, zatim od 03. do 19. maja. Predstoji Vam sjajna prilika da ostvarite uvećanu zaradu, bolji statusni položaj, veću popularnost u poslovnim krugovima od 06. do 28. juna. Važno je da delujete strogo profesionalno, kao i da se pridržavate oprobanih formula koje garantuju siguran uspeh, naročito u periodu od 04. oktobra, pa sve do 09. decembra. Krajem godine izbegavajte velike novčane investicije, poslovni rizik ili saradnju sa nepoznatim osobama.\nVAGA (23.9. – 22.10.2012.) - LIBRA\nU 2012. godini Vaš horoskop najavljuje zapaženi uspeh i značajno napredovanje na poslovnoj i društvenoj lestvici. U početku događaji neće ići planiranim ili očekivanim tokom, ali sve će se rešavati nakon privremenog zastoja i kroz nečiju podršku. Mnoge okolnosti su na Vašoj strani, a kako vreme bude odmicalo sve više ćete dobijati bolje uslove za širu afirmaciju i nagrađivanje. Inače, ovo je povoljan period za različite vidove investiranja kroz duhovne i metrijalne aspekte. Značajni su planovi u vezi sa imovinskim, finansijskim i vrednosnim ulaganjem, transakcije i kreditni aranžmani donose dobit. Naredno vreme je povoljno za uvećavanje imovinskih i materijalnih vrednosti. Poželjno je da kombinujete privatne interese sa poslovnim ciljevima. Nakon ljubavnih dilema i početnih problema, donećete ispravnu odluku o izboru partnera ili zajednikom životu. Nezavisno od Vašeg emotivnog statusa ili godina predstoji Vam ljubavni sklad, ali najveće zasluge će imati Vaš partner ili osoba sa kojom ćete započeti novu romansu.\nPočetkom godine pratiće Vas emotivno osujećenje. Nemojte sebi dozvoliti privid ili da postanete “žrtva” ljubomornih intriga i to zbog osobe koja ne želi da ostane u Vašoj senci. Ipak strasti će se dovoljno uzburkati, ali i stišati. Podsticanjem emotivnog rivalstva uvećava se zajedničko nezadovoljstvo. Možete da ostavite pozitivan utisak na svoju okolinu, osetićete emotivni zanos i inspiraciju u periodu od 07. marta do 09. aprila, zatim, od 02. do 27. maja. Ispuniće Vas topla osećanja i neko će u Vama pokrenuti jake strasti od 21. juna do 17. jula. Pozitivni događaji u odnosu sa ljubavnim partnerom ili novi emotivni kontakte predstoje Vam u periodu od 12. avgusta do 09. septembra. U periodu od 03. do 25. oktobra, dok Venera bude boravila u Vašem sazveždu očekuje Vas veliki uzlet, pozitivne promene i zadovoljstvo u ljubavnom životu. Prepustite se svojim osećanjima i emotivnoj inspiraciji. Potrudite se da taj period provedete na najlepši mogući način i po zajedničkom ukusu. Dobro vreme za početak nove emotivne veze, zajedničkog ili bračnog života je period od 13. novembra do 12. decembra.\nPočetkom godine potrebno je da uložite dodatnu energiju, kao i vreme kako biste pravilno okončali sve poslovne projekte, koji Vam stvaraju dodatne probleme u saradnji ili u finansijskom poravnanju. Važno je da se pravilno informišete o svim mogućnostima koje Vam stoje na raspolaganju i da sačuvate svoju poslovnu ili statusnu poziciju. Očekuju Vas uspešni rezultati početkom februara i u periodu od 13. aprila do 07. maja. U drugoj polovini godine, predstoje Vam značajna poboljšanja i Vaša karijera kreće uzlaznom linijom. Prihvatite nove poslovne mogućnosti koje obećavaju napredak, dobru zaradu i bolje uslove u periodu od avgusta meseca i narocito, od 13. septembra do 04. oktobra i tokom decembra meseca. Obratite pažnju na uspešne formule, u poslovnim pregovorima upotrebite svoje najjace adute i praktično iskustvo koje posedujete.\nDodatna fizicka angažovanost, šetnje ili relaksacija pozitivno deluju na Vaš organizam, tada se osećate zadovoljnije i smirenije. Moguća je povremene nervna osetljivost ili prolazne glavobolje. Važno je da se ponašate umereno i pažljivo, kao i da vodite računa o boljoj zdravstvenoj preventivi u periodu od 13. aprila do 11. maja, zatim od 21. maja do 03. juna, kao i 08. do 22. septembra.\nŠKORPIJA (23.10.- 22.11.2012.) - SCORPIO\nHoroskop za ovu godinu Vam najavljuje period značajnog uspona, velikog zadovoljstva i nove sreće. Očekuje Vas prestiž u različitim segmentima kroz lično ostvarenje i širu afirmaciju. Planetarni aspekti Vas podstiču na preuzimanje aktivne uloge i rešavanje niza pitanja koji se odnose na Vašu dalju perspektivu. Ovo je “Vaše vreme” koje nikako ne treba propustiti, kao srećnu mogucnost koja donosi važnu životnu prekretnicu. Lična snaga i pozitivna energija proizilazi iz kosmičkog poretka, koji Vam donosi privilegovani položaj i različite “plodove”. Na Vama je da usmeravate svu svoju kreativnu energiju ka prioritetima, ali dobar splet okolnosti učinice da briljirate na različitim stranama. Ponekad sve izgleda moguće ili dostižno, naročito ako Vas prati faktor sreće uz lično samopouzdanje i ljubavnu podršku. Pokažite svoju nesebicnost tako što ćete deliti sa drugima svoj uspeh, zadovoljstvo i sreću, ujedno to je i način da uvećate svoje “bogatstvo”. Ljubav je osnovna inspiracija i odraz Vaše unutrašnje sreće.\nPrema voljenoj osobi budite dovoljno nežni, inspirativni, senzualni ili romanticni, kako biste doživeli zajednički vrhunac koji prevazilazi i ona najlepša maštanja. U periodu od 03. januara do 07. marta, predstoje Vam različite nežnosti, pažnja i emotivno zadovoljstvo. U lepim stvarima ne postoje granice, naročito ukoliko imate dovoljno mašte i ljubavi u sebi. Neko će uzburkati Vaša osećanja i strasti, uživaćete u emotivnim susretima u periodu od 07. aprila do 03. maja i naročito, od 26. maja do 24. juna. U ljubavi je sve moguće, očekuje Vas veliki emotivni zanos, osećaj zaljubljenosti ili nova avantura u periodu od 19. jula do 12. avgusta. Venera će boraviti u Vašem sazveždu u periodu od 24. oktobra do 19. novembra i donosi sjajnu mogucnost za “ljubavnim procvatom”. Prepustite se svojim osećanjima krajem decembra meseca.\nPočetkom godine očekuje Vas određeni vid profesionalnog uspeha, javna satisfakcija ili napredovanje u karijeri. Osetićete zadovoljstvo zbog dobrih novčanih prilika i kroz rešavanje nekih imovinskih ili materijalnih pitanja. U periodu od 09. februara do 16. aprila otvaraju Vam se nove poslovne perspektive i bićete akter mnogih uspešnih dogadaja. Satisfakcija i novi uspon Vas očekuje u periodu od 17. maja do 03. juna. Međutim, u drugoj polovini avgusta očekuju Vas otežane okolnosti, ali Vi ćete umeti da pronađete uspešnu formulu. Tako da Vam predstoje sjajni rezultati u prvoj polovini septembra i od 02. oktobra, pa sve do 08. decembra. Krajem godine imaćete razloga da se osećate “pobednički”.\nMoguće je da će Vaše zdravstvene tegobe najčešce biti prouzrokavane dodatnim psihološkim stresom i velikim pritiskom, kojim ćete biti izloženi zbog svoje karijere i interpersonalnih veza ili odnosa. Povremene glavobolje, smetnje sa vidom i koncentracijom su propratna pojava, ukoliko previše forsirate svoj organizam na veliki napor. Budite oprezniji i pažljiviji u periodu od 02. do 18. januara, zatim od 07. od 18. juna, kao i od 22. oktobra do 18. novembra.\nSTRELAC (23.11.- 21.12.2012.) - SAGITARIUS\nHoroskop za 2012. godinu najavljuje nove dogadjaje koji zahtevaju lično dokazivanje i usavršavanje. Novi splet okolnosti i razne situacije težiste Vaše pažnje više umeravaju, ka individualnom angažovanju. Podršaka okoline nije dovoljna da biste ostvarili svoje ciljeve, ali važno je da u sebi objedinite sve pozitivne uticaje kako biste prevazišli razlicite faktore ogranicavanja. Pomeranje nekih subjektivnih i objektivnih granica je moguce, kao odraz mudrosti, kroz unutrašnji proces učenja i postavljanje novih limita. Očekuje Vas značajni uspeh u oblastima koje se tiču: edukacije, nauke, kulture, sporta, turizma, ali takođe i kroz institucije zatvorenog tipa i u politickim angažmanima. Posebno obratite pažnju na razlicite mogućnosti putovanja ili kontakte sa inostranstvom, kao dobru priliku da unapredite svoj uspeh i društveni položaj. U ljubavnom i porodicnom odnosu moraćete da uložite više energije od norme na koju ste navikli. Ponekad ljubav zahteva i veće žrtvovanje, dokažite da i to umete kada Vam je stalo do bližnjih.\nPočetkom godine neke Vaše iluzije i emotivni snovi će se raspršiti. Na sreću Vaše nezadovoljstvo neće trajati dugo, jer vec od 06. marta očekuje Vas nova emotivna sreća. Osetićete zadovoljstvo ili harmoničnu vezu u odnosu sa voljenom osobom u periodu od 03. do 29. maja, zatim od 24. juna do 19. jula. Novi emotivni događaji koji su po Vašoj meri i ukusu, ili neko ko će ulepšati Vaše doživljaje predstoje Vam od 14. avgusta do 06. septembra. Nezavisno od svog emotivnog statusa ili godina uživajte uz dragu osobu od 02. do 26. oktobra. Posebno zadovoljstvo i pravi ljubavni procvat, emotivni zanos ili nova romansa, očekuje Vas u periodu dok Venera bude prolazila kroz Vase sazveždje od 17. novembra do 13. decembra. Osetićete snažnu potrebu da ulepšate svoj porodični, bračni ili intimni život.\nPočetkom godine potrudite se da budete pravilno informisani i dovoljno oprezni u komunikaciji u partnerskim odnosima. Postoje određene “naznake” o promeni poslovnog mesta, o mogućem pregrupisavanju u timu saradnika. Preuzmite aktivnu ulogu i odgovorite na dobru ponudu u periodu od 22. januara do 09. februara i zatim, od 16. aprila do 05. maja. Važno je da kontrolišete svoju želju za lagodnim poslovnim uslovima i kontaktima. U periodu od 19. maja do 03. juna, očekuju Vas povoljnije prilike, investirajte svoje znanje i energiju u perspektivne ciljeve. Na Vama je da pokažete svoje bogato znanje i sposobnosti na delu u drugoj polovini avgusta, zatim od 12. septembra do 02. oktobra, kao i od 08. do 27. decembra. Zaslužena nagrada Vas očekuje tokom naredne 2013. godine.\nZbog napornih obaveza i dinamicnog načina života moguće su češce glavobolje, hronične tegobe, promene i oscilacije sa pritiskom, povremene virusne infekcije ili nervoze. Važno je da uparažnjavate redovne zdravstvene kontrole i da se pravilno oslobađate od viška toksina koji ugrožavaju Vaš organizam, izbegavajte stresne situacije koje pogadjaju Vaše psihicko stanje. Budite oprezniji i pažljiviji u periodu od 16. do 28. februara, zatim od 22. jula do 10. avgusta, pocetkom septembra, kao i sredinom decembra meseca.\nJARAC (22.1.- 20.1.2012.) - CAPRICORNUS\n2012. godina sa strane horoskopa najavljuje sjajne aspekte na polju karijere i većih društvenih uticaja. Pred Vama je period koji donosi šire mogucnosti za profesionalnim usavršavanjem i napredovanjem na statusnoj lestvici. Uspevaćete da ostvarite svoje velike ambicije, ali su neophodna i izvesna odricanja. Ipak, Vaš smisao za poslovanjem učinice da postupno ostvarite hijerarhiju ciljeva. Princip Vašeg uspeha najčešće proizilazi iz udruživanja i povezivaja razlicitih profila mogućnosti ka zajedničkom cilju. Planetarni aspekti ukazuju na moguće probleme u srednjoj fazi planova ili aktivnosti, ali završnica donosi upeh i satisfakciju. Takođe, važno je da odredite i buduće smernice za dugoročniju perspektivu. Isplatiće Vam se različiti vidovi investiranja u poslovnu i privatnu budućnost. Ljubavna i porodična dešavanja utiču na Vaše dodatno samopouzdanje, a sve dobija pravi smisao tek kada svoju sreću podelite sa bližnjima. Ukoliko ste slobodnog emotivnog statusa ovo je povoljan period za zajednicu i porodicu.\nU romantičnom stilu izražavate svoja osećanja i svom snagom stremite ka nekom novom, neobičnom ili uzbudljivom ljubavnom iskustvu. Jasno Vam je koga ili šta želite u svom prisustvu. Imate nameru da ostvarite svoje ljubavne vizije, bez obzira na svoj emotivni status ili na godine. Početkom godine osetićete veliki emotivni zanos i potrebu za strasnom romansom i srecnim životom u dvoje. Najuzbudljiviji ljubavni dogadjaji Vas očekuju u periodu od 02. januara, pa sve do 07. marta. Venera će boraviti u Vašem sazvežđu i učinice da se osećate zanosno ili čarobno uz voljenu osobu. Snažni emotivni impulsi ispuniće Vaše misli i osećanja u periodu od 08. aprila do 03. maja, zatim od 29. maja do 24. juna, kao i od 19. jula do 12. avgusta. Važno je da sačuvate pozitivnu orijentaciju, sve ima ljubavni predznak ili stvara uvertiru u srećniju buducnost. Uživajte u ljubavnoj sreći u periodu od 06. septembra do 04. oktobra, kao i od 24. oktobra do 17. novembra. A Venera ponovo ulazi u Vaše sazveždje od 11. decembra.\nVažno je da procenite najbolji trenutak za uspešnu akciju i da precizno predstavite svoje poslovne, finansijske ili privatne planove. Pravilna informisanost o prilikama na poslovnoj sceni i mudra taktila donose najbolji efekat. Pokažite da ste vrlo ambiciozni i zahtevni u finansijskom smislu, ali istovremeno i dovoljno motivisani da predstavite svoje stvaralačke sposobnosti u periodu od 03. do 22. januara i zatim od 09. februara, pa sve do 16. aprila. Vrhunski rezultati, posebna priznanja ili napredovanje na statusnoj lestvici očekuju Vas tokom maja i juna meseca. Imaćete značajnu podršku od strane nekih uticajnih, moćnih i važnih saradnika u periodu od 27. avgusta do 12. septembra i naročito od 02. oktobra, pa sve do 08. decembra, kao i krajem godine.\nVažno je da se pravilno negujete, da održavate dobru psiho-fizicku kondiciju i da praktikujete redovne zdravstvene kontrole. Zbog velikog napora ili preteranog forsiranja moguće su cešce glavobolje, povremene iritacije disajnih kanala, virusne infekcije i upale. Osetljivija Vam je desna strana tela. Budite oprezniji i pažljiviji u periodu od 14. aprila do 06. maja, zatim od 08. do 22. septembra, kao i sredinom oktobra i u drugoj polovini decembra meseca.\nVODOLIJA (21.1.- 19.2.2012.) - AQUARIUS\nGodina 2012. u pogledu horoskopa najavljuje značajnije promene u karijeri i šire mogućnosti za napredovanjem na statusnoj lestvici. Novi dogadjaji Vašu pažnju usmeravaju ka društvenom prestižu i potrebi da uvećate svoju imovinu. Aspekti su zaista povoljni za različite vidove novčanih transakcija, investiranja kroz finansijke i imovinske vrednosti, kao i za kreditne aranžmane. Princip Vašeg uspeha najčešce proizilazi iz podrške okoline ili pozitivnog uticaja odredenih osoba. Ponekad morate biti spremni na veći rizik, ali sve ima svoju cenu i Vi umete da prepoznate dobitnu kombinaciju. Uspeh Vas očekuje u poslovima vezanim za javnost, medije, umetnost, ekonomiju i političke angažmane. U ljubavnom odnosu možda još uvek niste spremni na veća žrtvovanja, sem ako pored sebe imate dugogodišnjeg partnera koji ume da Vam se prilagodi. Ako se nalazite u neformalnoj vezi ili ste slobodnog emotivnog statusa, nećete dozvoliti da Vas neko ograničava ili da menja Vašu orijentaciju. Umete na vreme da sprečite sukob interesa.\nAktivna uloga u društvenom životu, je izuzetno važna za Vaše samopouzdanje na različitim nivoima. Ljubavna faza preispitivanja kroz koju prolazite nateraće Vas da se povremeno intenzivnije posvetite svojoj karijeri, ali to Vam neće doneti željenu ili potpunu satisfakciju. Osetićete ljubavni zanos, veliku sreću i zadovoljstvo, u periodu dok Venera bude tranzitirala kroz Vaše sazvežde od 05. marta do 06. aprila. Prijatni događaji koji ce obeležiti Vaš ljubavni odnos, ili susret sa osobom koja će uneti novu emotivnu toplinu i nežnost u Vaše srce, očekuju Vas u periodu od 03. do 29. maja i naročito, od 24. juna do 11. jula. Imaćete novu priliku da osetite zadovoljstvo, dozvolite sebi da Vas inspirišu najlepše želje i osećanja prema voljenoj osobi od 12. avgusta do 07. septembra. Nezaivisno od svog emotivnog statusa ili godina, uživajte u novoj romansi i zajednickoj sreći od 02. do 26. oktobra, kao i od 17. novembra do 13. decembra.\nPočetkom godine morate imati dovoljno strpljenja i poslovne mudrosti u osmišljavanju dobrih poteza, kao i u susretu sa saradnicima. Ali nemojte prekoračiti svoja ovlašcenja koja su regulisana zajedničkim dogovorom ili partnerstvom. Da bi neko prihvatio i dobro nagradio Vaše ideje, treba da podstičete zajedničku orijentaciju, udruživanje ili saradnju u periodu od 22. januara do 09. februara, zatim od 12. aprila do 05. maja, kao i od 17. maja do 03. juna. Vidljive promene, različite olakšice i povoljnija poslovna klima Vas očekuje u drugoj polovini godine. Svoje planove i važne ciljeve, uvek možete da ostvarite na neki zaobilazan način ili mudrom poslovnom strategijom. Znacajniji rezultati očekuju Vas krajem avgusta i posebno od 12. septembra do 02. oktobra, kao i od 08. do 27. decembra.\nVažno je da se ponašate disciplinovano i odgovorno prema svojoj zdravstvenoj ravnoteži, izloženi ste razlicitim pritiscima i često se nalazite pod stresom. Moguće su češce glavobolje, zatim povremene stomačne tegobe, osetljivost sistema za varenje i želudca, virusne infekcije i pojačana nervna tenzija. Budite oprezniji i pažljiviji u periodu od 02. do 22. januara, zatim od 03. do 12. februara, u drugoj polovini jula meseca, kao i od 23. oktobra do 12. novembra.\nRIBE (20.2.- 20.3.2012.) - PISCES\nHoroskop 2012. godine će Vam doneti periodično smenjivanje povoljnog perioda za većim poslovnim angažovanjem i uspehom, ili većim posvećivanjem pažnje događajima u privatnom i ljubavnom životu. Umeće je da prednost dajete jednoj ili drugoj strani, u skladu sa mogućnostima i planetarnim uticajima koji Vas prate. Moguće je ostvariti poslovni uspeh i ličnu sreću, ali neophodna je podrška okoline. Razmena informacija, usvajanje novih sadržaja i udruživanje su principi koji Vam omogućavaju brže i lakše napredovanje. Očekuje Vas značajniji uspeh u poslovima koji su povezani sa edukacijom, naukom, izdavaštvom, umetnošcu, turizmom, zabavom. Prihvatite različite mogućnosti putovanja ili kontakte sa inostranstvom. U ljubavnom i porodičnom životu osetićete zadovoljstvo koje Vas inspiriše na veće zalaganje u prave vrednosti. Smisao i vrednosti se menjaju u skladu sa unutrašnjom snagom koju dobijate kroz bliskost sa dragim osobama. Moguće je uvećanje imovine ili rešavanje nekih pitanja o nasledu i sudskim sporovima.\nPočetkom godine bićete sjajno raspoloženi za novu ljubavnu romansu ili srećniji odnos sa voljenom osobom. Nezavisno od svog emotivnog statusa ili godina uživajte u svemu što Vas čini zadovoljnom, srećnom i ostvarenom osobom. Prepustite se svojim osećanjima u periodu od 04. januara, pa sve do 05. marta. Najlepše emotivno zadovoljstvo i “ljubavna čarolija” kroz ostvarenje velikih snova, očekuje Vas u periodu dok Venera bude prolazila kroz Vaše sazvežde od 08. aprila do 03. maja. Novi emotivni ili strasni zanos i ljubavno zadovoljstvo u odnosu sa voljenom osobom očekuje Vas u periodu od 29. maja do 24. juna, zatim posebno od 19. jula do 12. avgusta. Potrudite se da zajednički život učinite dovoljno inpirativnim i uzbudljivim u svakom pogledu od 06. septembra do 02. oktobra, kao i od 26. oktobra do 17. novembra. Sve što je lepo može biti i lepše, ako to želite. Krajem godine učinite sve što je potrebno da uveličate i da sačuvate svoju porodičnu, ljubavnu ili ličnu sreću.\nStalo Vam je da budete dobro informisani o novim događajima na poslovnoj sceni, samo aktivna uloga i dodatna upornost predstavljaju princip Vašeg uspeha. Početkom godine saradnicima treba da predstavite svoje ideje ili nova rešenja, Vaš uspeh biće srazmeran uloženom naporu. Način na koji gradite svoje poslovne veze ima veliki uticaj na završne rezultate. Poželjno je da delujete sugestivno na svoje saradnike, ali i da prihvatite njihov uticaj. U periodu od 02. do 24. januara, investirajte svoje znanje i energiju na razlicitim stranama. Važno je da se orijentišete prema ciljevima koji donose značajne rezultate i zapaženi uspeh od 09. februara do 16. aprila, zatim od 05. do 19. maja, kao i od 03. do 28. juna. Očekuje Vas satisfakcija u periodu od 27. avgusta do 12. septembra i od 02. oktobra, pa sve do 08. decembra. Promišljenim ulaganjem svog novca, znanja i sposobnosti u korisne i perspektivne projekte, stvarate sebi dobru osnovu za budući uspeh u narednim godinama.\nMoguće su povremene glavobolje, pojačana nervoza ili smetnje sa pritiskom. Stresne situacije kroz koje prolazite imaju negativan uticaj na Vaše psiho-fizicko stanje i zato obratite pažnju na zdraviji način ishrane, zatim na pravilniju negu, kao i na redovne zdravstvene kontrole. Budite oprezniji i pažljiviji u periodu od 16. do 28. februara, zatim od 22. marta do 14. aprila, sredinom avgusta, od 02. do 08. septembra, kao i krajem decembra meseca.


Nakon skrivanja u žbunju od novinara, portparola Bele kuće Šona Spajsera od medija je sakrio Donald Tramp. Ipak, od društvenih mrežama nije uspeo da ga skloni, a tamo su nemilosrdni prema njemu.\nTako sada glava Šona Spajsera viri iz saksija, bašti, žbunja na javnim površinama...\nGarden Spajsera ili baštenskog Spajsera dizajnirala je Lisa Kadonaga, profesorka sa univerziteta Britanska Kolumbija.\nIdeju je dobila dok je primetila da žbunu u dvorištu njenog komšije liči na onaj iza kog se krio Spajser i shvatila da bi mogla da se našali sa tim. Njena šala postala je hit na društvenim mrežama, pa sad Spajser viri iz mnogo saksija.\nInače, Spajser se, kako je preneo "Vašington post" pre deset dana, posle kratkog intervjua koji je dao za "Foks Biznis", sakrio na kratko sa svojim osobljem iza visokog žbunja, kako bi se posavetovao o tome šta će novinarima koji ga čekaju odgovoriti na pitanja o otkazu direktoru FBI Džejmsa Komija.\nTo je očigledno bila kap koja je prelila čašu kod Trampa. Američki mediji pišu da je predsednika SAD nezadovoljan radom svog medijskog tima, posebno Spajsera koji je i sam postao tema medija umesto da gasi medijske požare.\nOd te konferencije Spajser se više nije pojavljivao u Beloj kući.\nŠuška se da bi uskoro mogao i da bude smenjen. Na njegovo mesto mogla bi da dođe jedna od najatraktivnijih voditeljki "Fok njuza". O kome je reč, pročitajte OVDE.\nDOME, SLATKI DOME Melanija je objavila veliku vest na Tviteru, da li su joj Amerikanci POVEROVALI (FOTO, VIDEO)\nPacoliki džinovski Tramp na naduvavanje osvanuo ispred Bele kuće


Republika Srpska se odrekla svojih haških optuženika\nRepublika Srpska se odrekla svojih haških optuženika\nVlada Republike Srpske je u petak posredstvom Ministarstva finansija uplatila na račune većine svojih državljana koji se nalaze u Haškom tribunalu po 1.500 evra. Ali, slučajno ili ne, ovaj novac su dobili isključivo samo državljani Srpske koji još nisu pravosnažno osuđeni.\nRedakciji „Vesti“ se obratilo više porodica ljudi koji uveliko robijaju haške kazne širom Evrope, opravdano ogorčeni ovakvom vrstom selektivnosti vlasti u Republici Srpskoj.\n„Prvo smo pomislili da je neka greška, odnosno da će ljudima koji već robijaju novac biti uplaćen kasnije, ali kako se to nije dogodilo, očigledno je da nas se Srpska odrekla, mada su uslovi u zatvorima po Evropi i deset puta gori u odnosu na Pritvorsku jedinicu Ševeningen, a većina porodica je ionako prepuštena sama sebi i jedva preživljava kraj s krajem“, kažu supruge nekoliko osuđenih zvaničnika Srpske.\nU Haškom tribunalu trenutno je još samo deset državljana Srpske koji čekaju izricanje prvostepene ili konačne presude, a u zatvorima širom Evrope je ukupno još samo 15 ljudi kojima su procesi završeni, pa se može kalkulisati da je „selektivnost“ rezultat te činjenice.\nMeđutim, za nekadašnjeg predsednika RS Mirka Šarovića ovakva selektivnost Vlade Republike Srpske je „najblaže rečeno nepravedna“ i bez opravdanja.\n„Ukoliko nije bilo novca da se svima uplati predviđeni iznos, zar nije onda bilo logičnije da se ukupna suma raspodeli na ravne časti svima. Ne treba zaboraviti da su sve to državljani Srpske i da je krajnje neprihvatljivo deliti ih na ovaj način „, ističe Šarović i dodaje da se na ovaj način stvara i loša atmosfera kako među haškim optuženicima i osuđenicima, tako i među njihovim porodicama.\n„Bez potrebe se stvara utisak da su za vlasti Srpske podobni samo oni koji još nisu presuđeni, a ovi drugi „otpisani“. Nažalost, ovo je logična posledica činjenice da ne postoje apsolutno nikakvi kriterijumi po kojima Vlada Srpske pomaže svoje državljane u Hagu. Ta politika ne sme da zavisi od ove ili one vlade ili ovog ili onog ministra, već je potrebno da bude sistemski rešena“, ističe Šarović koji dodaje da ukoliko je problem nedostatak sredstava, onda je bilo poštenije da se predviđena suma podeli na sve.\nU šoku su i predstavnici Boračke organizacije, ali ne samo zbog mogućeg selektivnog odnosa vlasti u Srpskoj, već i zato što ne veruju da je Vlada Srpske uopšte bilo šta dala svojim ljudima u Hagu.\n„Vlada je još pre dve godine obećala da će 2013. izdvojiti 50.000 maraka, ali pozdano znamo da nije dala ni jednu jedinu paru, tako da sumnjam da je vaša infomacija uopšte tačna. Nažalost, aktuelna vlast se ponaša izdajnički, bez ikakve strategije kako pomoći ne samo tim ljudima u Hagu, već i mnogima koji se procesuiraju pred sudovima u BiH „, ističe predsednik Predsedništva boračke organizacije RS Dražen Perendija i dodaje da Boračka RS pomaže koliko može, ali da su ta sredstva mala i da su uglavnom fokusirani da omoguće porodicama da posete svoje najmilije.\n„Vesti“ su iz više izvora dobile potvrdu da je Ministarstvo finansija zaista uplatilo po 1.500 evra samo onima koji još nisu presuđeni, pa smo se zbog toga obratili i Birou za informisanje Vlade RS tražeći objašnjenje, ali, ni posle dva dana nismo dobili nikakav odgovor.


Božović: Najviše bih voleo da budemo šampioni ovako, sa istim brojem bodova\nBeta 19. aprila 2017. 16:55\nTrener fudbalera Crvene zvezde Miodrag Božović rekao je danas da je njegov klub tek sad posle dve godine malo dobio konkurenciju i da bi najviše voleo da osvoji titulu, a da na kraju ima isti broj bodova kao Partizan.\n„Uporno, dve godine govore da smo državni projekat i omalovažavaju nas. Dve godine smo prvi i to bez ikakve konkurencije. Sad, nažalost je takav sistem pa smo malo dobili konkurenciju, ali se nadam da ćemo izdržati i biti prvi. Najviše bih voleo da budemo prvi ovako, da imamo isti broj bodova“, rekao je Božović novinarima dan posle poraza u „večitom“ derbiju.\nZvezda je u utorak na svom stadionu izgubila od Partizana sa 3:1, posle čega su ta dva kluba izjednačena po broju bodova, ali su crveno-beli i dalje prvi na tabeli Super lige, šest kola pre kraja.\nBožović je kazao da će čestitati ako Partizan osvoji titulu.\n„Ako Partizan bude bio bolji do kraja i bude prvi, možemo samo da čestitamo. Nadam se da ćemo mi biti i da ćemo pobediti. Ne želim da razmišljam koliko će pobeda biti potrebno. Treba da idemo jednu po jednu utakmicu jer nam svaka predstavlja finale“, kazao je Božović.\nTrener Zvezde je rekao da ga ne nerviraju aludiranja pojedinaca iz Partizana na to da če njegova ekipa teško ostati bez bodova do kraja sezone.\n„Radio sam četiri godine u Borcu iz Čačka, u nekim drugim vremenima i dobro znam kako se ovde igra i šta se radi“, rekao je Božović, a na pitanje šta to znači, on je odgovorio: „to znači da sam bio trener Borca iz Čačka“.\nUpitan da li će i sledeće sezone biti trener Zvezde, Božović je odgovorio da je „sve otvoreno“.\n„Sve je otvoreno. Prvo da ovo završimo kako treba, da osvojimo, nadam se, duplu krunu, pa ćemo posle videti šta će biti. Planovi svakog trenera su vezani za rezultat, u klubu koji mora i traži titulu“, rekao je Božović.\nKada je reč o samoj utakmici igranoj u utorak, Božović je rekao da ga je razočaralo to što je Partizan, kao i u prethodnim derbijima bio agresivniji i motivisaniji.\n„Mnogo se preskakala igra, bilo je mnogo vazdušnih duela i njih smo gubili. Razočaralo me je to što Partizan uvek udje agresivnije i motivisanije u utakmicu od nas. U poslednja tri derbija su uvek bili mnogo više motivisani od nas, a zašto je to tako je drugo pitanje. Očekivao sam više od cele ekipe. Mnogo puta smo se ove sezone vraćali iz mrtvih, ali ovaj put nismo mogli“, rekao je Božović.\nBožović je istakao da „nema nikakvih primedbi“ na sudjenje i da nema potrebe da tu traži opravdanja.\nOn se složio sa novinarskom konstatacijom da je Partizan „odneo pobedu“ na sredini terena i rekao da su Marko Jevtović i Everton igrali izvanredno.\nTrener Zvezde je kazao da „nema primedbe“ na nastup Damjana Le Taleka, za koga je rekao da je najveći profesionalac u ekipi, dok je za Mičela Donalda naveo da nije trenirao nekoliko dana i da mu nije bilo lako da udje u utakmicu.\nZvezda je ove sezone izgubila dva „večita“ derbija, dok je jedan završen nerešeno. Božović je rekao da će se to zaboraviti ako Zvezda bude prva na kraju sezone.\nOn je, ipak, rekao da mu je žao zbog toga što je „večiti“ derbi najveća utakmica u Srbiji, ali da ekipa mora da ide dalje i da tu „ne može da se stane i završi život“.\nUpitan da li bi voleo da se revanšira Partizanu u finalu Kupa Srbije, Božović je odgovorio: „Daleko je to, ima još mesec dana, a ovde je svaki dan dugačak“.\nSledeći protivnik Zvezde biće Napredak u Kruševcu, a Božović je rekao da do kraja neće biti lakih utakmica jer su ostale ekipe koje svakog mogu da pobede i pomrse račune.\n„To su utakmice u kojima ekipa mora da pokaže karakter. Moramo da se stisnemo i iz ovoga izadjemo još jači“, istakao je trener crveno-belih.\nBožović je rekao da ekipi mnogo znači podrška navijača i da očekuje da oni podrže tim do kraja prvenstva i da će ih na utakmicama biti još više.


Državni i lokalni izbori - rani test Trampovog uticaja\nBiračko mesto u Aleksandriji u Virdžiniji 7. novembra 2017.\nBirači u Virdžiniji danas će izabrati novog guvernera. To su jedni od brojnih državnih i lokalnih izbora koji bi mogli da pruže nagoveštaj kako glasači doživljavaju predsednika Donalda Trampa i Republikansku stranku.\nVećina anketa ukazuje na tesnu bitku republikanca Eda Gilespija i demokrate Ralfa Nortama, zamenika guvernera Virdžinije koja spada u neopredeljene, takozvane prelomne države koje često odlučuju izbore.\nU Nju Džersiju, nepopularnog republikanskog guvernera Krisa Kristija naslediće ili njegova republikanska zamenica Kim Guadanjo ili demokrata Fil Marfi, koji je u većini anketa u ubedljivom vođstvu u odnosu na Guadanjo.\nDanašnji izbori su važni pošto i Republikanska i Demokratska partija nastoje da uhvate zamah pred izbore sledeće godine na polovini predsednikovog mandata. Demokrate se nadaju da će njihovi kandidati odneti pobedu nakon poraza koje su pretrpeli na vanrednim izborima za Kongres protiv republikanskih protivnika ove godine. Republikanci se nadaju da bi njihove pobede pomogle da se utišaju unutarstranačka prepiranja između Trampa i vodećih republikanaca u Kongresu.\nTramp je podržao Gilespija sa entuzijazmom iako je kandidat održavao distancu od predsednika. Tramp je prvi predsednik od Ričarda Niksona, koji je bio predsednik od 1969. do 1974, koji nije vodio kampanju u trci za guvernera Virdžinije.\nTramp, koji je na 12-dnevnoj turneji po pet azijskih zemalja, podržao je Gilespija u seriji tvitova. Počeo je sa napadom na Gilespijevog protivnika rekavši da bi Gilespi eliminisao MS-13, međunarodnu kriminalnu bandu dok bi Ralf Nortam “dozvolio da zločin besni u Virdžiniji.”Tramp je poručio da je demokratski kandidat “slab kada je reč o suprotstavljanju kriminalu, da se protivi Drugom amandmanu američkog Ustava (koji garantuje pravo na posedovanje oružja) i da je loš za ekonomiju Virdžinije.\nTrka za guvernera Virdžinije je bila više rasno obojena nego bilo koji izbori u novijoj istoriji te države. Gilespi je pokušao da se dopadne Trampovim pristalicama političkim oglasima o imigraciji i zaštiti spomenika vojnicima Konfederacije. Nortam je, pak, pokušao da dovede Gilepsija u vezu sa rasistima koji su se okupili u Šarlotstvilu u Virdžiniji ovog leta da bi se protivili uklanjanju spomenika Konfederacije.\nU Nju Džersiju, Marfi, koji je bio ambasador predsednika Obame u Nemačkoj, obećao je da će ograničiti Trampov uticaj u državi. Marfi se zalagao za liberalnu agendu koja obuhvata podizanje miminalne nadnice na 15 dolara na sat, povećanje poreza za milionere, veća izdvajanja za školstvo i legalizaciju marihuana. Republikanka Guadanjo pokušala je da se distancira od Trampa i Kristija što je težak zadatak budući da je osam godina bila Kristijeva zamenica. Ona je vodila kampanju za smanjenje državnog poreza na imovinu i ukidanje “gradova koji pružaju utočište imigrantima”. Takvi gradovi ograničavaju saradnju sa federalnom vladom u sprovođenju imigracionih zakona.\nNa lokalnim trkama, ankete pokazuju da će demokratski gradonačelnik Bil de Blazio u Njujorku i Marti Volš u Bostonu lako osvojiti novi mandat. Gradonačelnici se takođe biraju u Atlanti u Džordžiji, Šarlotu u Severnoj Karolini, Detroitu u Mičigenu i Sijetlu u državi Vašington.\nU Juti, republikanac Džon Kertis, vatreni Trampov pristalica, trebalo bi da osvoji mesto u Kongresu koje je upraznio Džon Čafec.


[ 01 08 2009 ]\nPrva "Kuća instalacija"\nU skladu sa razvojem preduzeća otpočeli smo novo poglavlje u našem poslovanju. Kuća instalacija figurativan naziv za prvi objekat u kome će se okupljati sve grupe instaletera- grejanje, voda, klima i elektro. Opširnije...\nU renoviranom prostoru na dobro poznatoj adresi u Boleču – Smederevski put 3a, 31.07.2009 godine počela je sa radom Kuća instalacija na 200 m2. Prvi objekat tog tipa u našem preduzeću.\nOsnovna ideja je da okupljamo instalatere svih profila u gradjevinarstvu na jednom mestu.\nPored polja grejanja u kome poslujemo od samog početka našeg poslovanja, u okviru Kuće instalacija je i oprema za instalatere klimatizacije kao i vodovoda i kanalizacije.\nKuriozitet je da smo u skladu sa dobrim partnerskim odnosima koje imamo sa jednim od najvećih distributera elektro materijala u Srbiji jedan deo prostora opremili elektro materijalom tako da sada praktično nema instalatera koji ne može da se snabde u okviru našeg objekta.\nOsim dobro poznatih dobavljača sa kojima radimo čitav niz godina od novosti koje mogu da se vide i kupe u okviru prostora svakako su kamini i peći preduzeća Edilkamin iz Italije kao i program vodovodnih cevi i fitinga Grčkog proizvodjača Interplast o čemu ćemo Vam više pisati u narednom periodu.\nOtvaranju su prisustvovali i naši stalni partneri kako dobavljači tako i instalateri iz Kluba saradnika.\nTakodje Edilkamin i Valsir su se potrudili da obezbede info mobil vozila sa opremom koja je u funkciji.\nŠto se tiče Edilkamina u pitanju je kamin na drva (model Aquatondo 22 sfera) koji je povezan na sistem radijatorskog grejanja i pripreme sanitarne vode kao i model Iris – peć na pelet. Valsir unutar vozila ima sve modele vodokotlića u funkciji kao i sistem podnog grejanja.\nOva vozila će i u narednom periodu biti u Srbiji tako da ćete ih moći sresti na brojnim prezentacijama. Ukoliko ste zainteresovani za prezentaciju u Vašem mestu možete nas kontaktirati.


Agencija Standard & Poor’s povećala izglede Srbije za dobijanje investicionog rejtinga | Biznis.rs\nNa odluku uticali snažan privredni rast i otpornost na pandemiju\nAgencija Standard & Poor’s povećala izglede Srbije za dobijanje investicionog rejtinga\n10.12.2021 22:54 Autor: Redakcija Biznis.rs 0\nU svom najnovijem izveštaju za Srbiju rejting agencija Standard & Poor’s povećala je izglede naše zemlje za dobijanje investicionog rejtinga sa stabilnih na pozitivne....\nU svom najnovijem izveštaju za Srbiju rejting agencija Standard & Poor’s povećala je izglede naše zemlje za dobijanje investicionog rejtinga sa stabilnih na pozitivne. Na odluku su uticali snažan privredni rast Srbije i pokazan visok stepen otpornosti domaće ekonomije na šok izazvan pandemijom. Pozitivna odluka je posebno značajna ako se ima u vidu da je doneta uprkos produženom trajanju pandemije, poremećajima u globalnim lancima snabdevanja i neizvesnosti na svetskom robnom i finansijskom tržištu, navodi se u saopštenju Narodne banke Srbije (NBS).\nAgencija Standard & Poor’s navodi da će zahvaljujući adekvatnoj ekonomskoj politici koja se vodi u Srbiji privredni rast u 2021. godini iznositi oko sedam odsto, a nakon samo blagog smanjenja prošle godine. Agencija ističe povoljne izglede rasta i u srednjem roku, visok priliv stranih stranih direktnih investicija, rekordan nivo deviznih rezervi, smanjenu spoljnu neravnotežu i očekivano smanjenje fiskalnog deficita.\nOcenjuje se da je kreditni rejting podržan kredibilnom monetarnom politikom i umerenim nivoom javnog duga. Agencija navodi i da su ovo istovremeno i ključni faktori veće otpornosti naše ekonomije u poređenju s prethodnom, globalnom ekonomskom krizom.\nU izveštaju se ističu očekivanja da će realni BDP na kraju tekuće godine biti za oko šest odsto veći u odnosu na pretkrizni nivo, kao i da će se beležiti dinamične stope rasta BDP-a i u srednjem roku. Agencija posebno ističe i važnost očuvanja tržišta rada.\nPovodom odluke agencije Standard & Poor’s, guverner NBS Jorgovanka Tabaković ističe da je i ovog puta agencija prepoznala da i u uslovima pandemije Srbija nastavlja da vodi odgovornu i adekvatnu ekonomsku politiku, koja daje rezultate.\n“Zahvaljujući pravovremenim merama monetarne i fiskalne politike, uspeli smo da minimiziramo ekonomsku štetu pandemije, i očuvamo makroekonomsku, finansijsku i fiskalnu stabilnost. Uz očuvano poslovno i potrošačko poverenje, i dodatno pojačan investicioni ciklus, obezbedili smo uslove da kumulativno u dve godine pandemije ostvarimo jednu od najvećih stopa privrednog rasta u Evropi”, dodala je guvernerka.\nJorgovanka Tabaković / Foto: Tanjug\nKada je reč o nadležnostima Narodne banke Srbije, agencija Standard & Poor’s posebno naglašava značaj kredibilnog okvira monetarne politike za povoljnije izglede kreditnog rejtinga Srbije. Ističe se i stabilnost bankarskog sektora, što se ogleda i u visokoj kapitalnoj adekvatnosti i rekordno niskom nivou problematičnih kredita. Ocenjuju da je bankarski sektor nastavio da pruža podršku privrednom rastu.\nAktuelne inflatorne pritiske agencija vidi kao posledicu globalnih poremećaja, uz ocenu da je povratak inflacije u granice cilja u drugoj polovini naredne godine vrlo izvestan, s normalizacijom cena hrane i energenata. Ističe se da je Narodna banka Srbije blagovremeno počela sa pooštravanjem monetarne politike povećanjem prosečne repo stope. Takođe, u izveštaju se navodi da je zahvaljujući stabilnosti domaće valute bazna inflacija ostala na nivou oko centralne vrednosti inflacionog cilja i da to nije bio slučaj u drugim zemljama u regionu gde je i bazna inflacija bitnije povećana.\nU izveštaju se ističe da je niskoj baznoj inflaciji doprinela i usidrenost inflacionih očekivanja koja je postignuta zahvaljujući naporima centralne banke da u prethodnih sedam godina inflaciju očuva na niskom i stabilnom nivou.\nNavedeno je i da bi investicije u infrastrukturu u narednim godinama mogle dodatno da povećaju produktivnost naše privrede. Ističu da je nivo kapitalnih investicija države od preko sedam odsto BDP-a dvostruko veći u odnosu na njihov nivo od pre šest godina.\nImajuću u vidu popravljanje fiskalne pozicije agencija očekuje da će se javni dug smanjivati u narednim godinama, a kao značajno ističu i to što se država finansira po veoma povoljnim uslovima na domaćem i međunarodnom tržištu, dodatno smanjujući efektivne kamatne stope.\nAgencija ističe da bi u narednom periodu mogla povećati rejting Srbije ukoliko priliv stranih direktnih investicija bude veći od očekivanja ili ako se deficit tekućeg računa platnog bilansa bude dalje smanjivao, što će dodatno ojačati otpornost naše privrede. Rejting bi mogao biti povećan i ako stope rasta BDP-a budu još veće od projektovanih.\nSTABILNI IZGLEDI ZA POVEĆANJE KREDITNOG REJTINGA SRBIJE, pokazuje izveštaj agencije…


SEEbiz.eu / TREND / Cvijanović: Život provodimo u automatskom pilotu\nZoran Cvijanović Andrićgrad Emir Kusturica Na mliječnom putu Srđan Dragojević\nDatum objave: 20.11.2016. - 10:31:09\nMOKRA GORA - Glumac Zoran Cvijanović održao je u Drvengradu radionicu za studente, poručivši im da je najsnažnije osećanje života sada i ovde, da se glumci bave proizvodnjom tog trenutka i da su "čuvari tog najsnažnijeg osećanja da je čovek živ".\nCvijanović je na sinoćnoj radionici svojim mladim kolegama predložio da ražmišljaju o tome da se tokom predstave stvori trenutak koji publika i glumci dožive kao prisutnost, a koji se zove "sada i ovde".\nOn je primetio da su glumci tokom svog školovanja vaspitavani da život shvate kao beskonačno učenje i da je to njihovo orgomno preimućstvo, primetivši da se danas vreme toliko promenilo da su gotovo svi ljudi osuđeni da uče do kraja života, od lekara do vozača.\nCvijanović je upozorio svoje mlade kolege i na opasnost od faze "početka ludila", kroz koje svaki glumac prolazi usled nagomilavanja emocija i sudbina likova koje igra i koje se mešaju sa njegovom ličnošću.\nOn je naglasio da njihovo školovanje nije završeno, jer ne uči glumca da prepozna taj trenutak mešanja svoje ličnosti i tuđih emocija i posavetovao studente da vežbaju, jer to resetuje telesnu memoriju i onda glumac ne živi u strahu da će "sudbina Magbeta postati njegov duh".\n"Važno je da glumac brine da se likovi koje igra ne pretvore u duhove ili fantome koji će se onda uvući na perfidan način u njegov život i početi da upravljuju njegovim životom. Onda čovek izgubi svest ko je zapravo on, gubi identitet, a ne postoji dramatičnije stanje svesti od toga", rekao je Cvijanović Tanjugu.\nPoznati glumac priznao je da je osećao veliku tremu zbog sinoćnje radionice, ali od sledeće godine će predavati u školi u Andrićgradu što doživljava kao veliku čast i divnu priliku da zaokruži svoje bavljenje glumom.\nOn je rekao da će probati da obuči svoje studente da u potpunosti vladaju situacijom, da pre svega upoznaju sebe, a da onda budu sposobni da se nose sa svim izazovima koji donosi gluma.\nOn je na radionici kazao da verovatno ne bi bio tu gde se danas nalazi da nije bilo filmova Srđana Dragojevića u koje se njegov način glume savršeno uklopio, dodavši da su "Lepa sela lepo gore" pomogla da ga publika razume i prihvati kao glumca.\nCvijanović kaže da bi "Stado" trebalo da se pretvori u seriju "Klasa" i da će na tome dosta raditi i sa zadovpoljstvom ističe predstave u kojima igra - "Prah" i "Klaustrofobična komedija" koje su izvedene više od 50 puta za manje od godinu dana, kao i četiri komada u kojima igra u svom matičnom pozorištu "Boško Buha" koje na žalost još uvek nema svoju salu jer nije završeno renoviranje.


Dođite na Webiz promociju i prvi saznajte vesti o ovogodišnjoj konferenciji!\nPočetkom aprila u Zrenjaninu će se održati Webiz konferencija. U pitanju je događaj koji ceo grad transformiše u festival znanja, edukacije, inovacija i druženja.\nZa osmo izdanje Webiza organizatori spremaju brojna iznenađenja u vidu predavača, tema, aktivacija, ali i dobro poznatih Webiz žurki. O tome šta će se tačno dešavati od 3. do 5. aprila u našem gradu saznaćemo na Webiz promociji.\n– Kao i ranijih godina, nekih mesec dana pred Webiz volimo da kroz druženje Zrenjanincima približimo šta smo sve to pripremili za ovu godinu. Pozvao bih sve zainteresovane da u petak, 28. februara, od 18 do 21 sat, dođu u restoran “Bašta mala” gde će se održati Webiz promocija. U opuštenoj atmosferi i kroz druženje razgovaraćemo o programu konferencije i o predavačima koji su već objavljeni kao govornici. Otkrićemo i neka nova, krupna imena – kaže za portal zrenjaninski.com direktor Webiza Vladimir Kovač.\nUlaz na promociju je slobodan, ali je prijava obavezna i možete se prijaviti putem ovog linka.\n– Pored toga što ćemo objaviti sve važne informacije i novosti vezane za ovaj Webiz, promocija je i prilika da sretnemo posetioce sa ranijih Webiz događaja. Takođe, to je prilika i da upoznamo neke nove mlađe generacije koje tek sada sazrevaju i postaju naša publika. Prošlo je već osam godina od prvog Webiza. Webiz raste i menja se prilagođavajući se mlađoj generaciji. Radujemo se nekim novim licima u Webiz sali, a pre toga i na Webiz promociji, 28. februara – ističe Kovač.\nWebiz pokreće mlade koji su željni da menjaju svet\nWebiz konferencija održava se od 3. do 5. aprila u hotelu “Vojvodina” i već osam godina centar je dešavanja u Srbiji kada je reč o digitalnim tehnologijama, inovacijama, preduzetništvu i IT-u. Svake godine na Webiz konferenciji kroz preko 40 predavanja, panel diskusija, radionica i intervjua čelnici tehnološkog ekosistema regiona edukuju, inspirišu, povezuju i pokreću 1.500 mladih ljudi željnih da menjaju svet.\nUkoliko još niste, za Webiz konferenciju možete se prijaviti putem sajta webiz.me\nTagoviVladimir Kovač Webiz\nIZMENE I DOPUNE: Menjaju se namene dve lokacije u gradu\nViše zrenjaninskih ulica ostaće bez struje u utorak, 25. februara


DODIK POENTIRAO: Republika Srpska mora biti vezana za Srbiju! | Najnovije vesti - Srbija danas\n09.01.2017. • 19:36 Tanjug\nDodik je poručio da je Republika Srpska nastala u miru, a da se ratom "branila, odbranila i nakon toga izgradila"\nPredsedniik RS Milorad Dodik poručio je večeras da RS ne menja svoju evropsku orijentaciju, ali je ukazao da mora da izrazi svoju vojnu neutralnost i da bude isključivo vezana za Srbiju i njene orijentacije.\nBosna i Hercegovina danas nije dobro mesto za život nijednog od njenih konstitutivnih naroda, rekao je on na svečanoj akademiji povodom Dana Republike i dodao da je ta zemlja zaglavljena u bošnjačkom nacionalizmu i međunarodnom intevencionizmu koji je, prema njegovoj oceni, antisrpski.\nStranci često govore, kazao je on da Republika Srpska nije ugrožena i da je ekonomija bitnija.\n- Naše iskustvo nam pokazuje da ekonomija nikada i nigde nije rešila nijedno političko pitanje - poručio je Dodik, dodavši da Republika Srpska nikada ne sme da dozvoli da bude ugrožena.\nOn je takođe rekao da je važno negovati dobre odnse sa Rusijom i Kinom sa kojima je i do sada ovaj entitet ostvarivao dobru privrednu saradnju.\n- Važno je da nastavimo da gradimo Republiku Srpsku kao što smo je dosada gradili. RS je trajna kategorija na ovim prostorima i proslavlja tek 25. rođendan. Glasno i jasno demantujemo sve sumnje da jedan od najznačajnijih datuma obeležvamo iz inata, ovo nije inat već srpska istorija i proslava naše odluke da ćemo živeti kao slobodni ljudi - rekao je predsednik RS.\nGovoreći okupljenima, Dodik je poručio da je Republika Srpska nastala u miru, a da se ratom "branila, odbranila i nakon toga izgradila".\nDanas se u Republici Srpskoj, poručio je on, slavi srpski način života i odluka srpskog naroda da živi u slobodi, poštujući žrtve koje su za nju mnogi podneli.\nPonos i jedinstvo su, rekao je entitetski predsednik, ključne reči na današni dan i celom svetu, poručio je, treba pokazati da su Srbi jedinstveni u proslavi današnjeg dana.\n- To su bile ključne reči i pre 25 godina i danas. Tada se rodila Republika Srpska i zato možda nekima smeta naš veliki dan, ali mi bismo bili mali da smo pristali da nam taj praznik oduzmu - poručio je Dodik prisutnima.\nDan Republike se ne obeležava iz inata, podvukao je on i dodao da demantuje takve navode.\n- Ovo nije inat, ovo je srpska istorija - rekao je on.\nDodik je naveo i da se referendumom na kojem su građani Republike Srpske skoro stoprocentno odlučili da žele da se 9. januara obležava kao Dan Republike, pokazao da je volja naroda najvažnija i da Srbi, iako su mali narod mogu sve, ako to žele, ali, kako je istakao, ne ugrožavajući nikog.\nTagovi: Milorad Dodik, Republika Srpska, Srbija, Dan RS


Predsjedništvo SDA: Sadik Ahmetović i Salko Sokolović više nisu članovi SDA – Magazin Plus\nHome/Politika/BiH/Predsjedništvo SDA: Sadik Ahmetović i Salko Sokolović više nisu članovi SDA\n“Samim time što su osnovali drugi klub prestalo je njihovo članstvo u SDA i sada smo doniejli odluku o njihovom isključenju. Naređeno je općinskim odborima da ih brišu iz evidencije članova. Oni bi trebali vratiti mandate SDA-u koje su dobili od ove stranke a koje nikada ne bi dobili samostalno iako su bili nosioci lista”, rekao je Džaferović.\n“Predsjedništvo SDA smatra da je vrlo važno da BiH što prije usvoji set zakona o akcizama iz razloga o kojima smo do sada mnogo puta govorili. Izražavamo žaljenje što su u PSBiH prevagnuli politikanstvo i borba za jeftine političke poene, nad interesom države BiH i njenim ekonomskim razvojem. Očekujemo da nadležni hitno poduzmu korake kako bi set zakona o akcizama konačno bio usvojen”, rekao je.\nUpravo zbog ovog seta zakona je i nastao raskol u stranci, odnosno njihovi tadašnji zastupnici nisu glasali “za”, kako je SDA željela, već protiv.\n“Smatramo da se mora implementirati odluka Sejdi-Finci i druge odluke Evropskog suda za ljudska prava što podrazumijeva mijenjanje Ustava BiH, brisanje etničkih odrednica kod izbora članova Predsjedništva BiH, da se mora izvršiti popuna Doma naroda PSBiH pripadnicima ostalih, da se kod Doma naroda PSFBiH omogući izbor najmanje jednog pripadnika konstitutivnog naroda iz svakog kantona ako je izabran. Također, moraju se izvršiti Ustave FBiH i omogući dopuna kluba srpskog naroda. U pogledu Grada Mostara ostajemo pri stavu koji smo sa SBB-om predložili 2016. godine prije izbora”, istaknuto je.\n“Smatramo da je najefikasnije to ostvariti naplatom putem računa za električnu energiju i Klub SDA u Parlamentu BiH zadužen je da uputi ovo u proceduru po hitnom postupku”, kazao je Džaferović.\nVideo: "Crvena linija" o desnici, EU, izborima u Francusko


Spremite se, Britanija uskoro postaje „treća zemlja“ - 19.07.2018, Sputnik Srbija\nSpremite se, Britanija uskoro postaje „treća zemlja“\nEvropska komisija pozvala je danas zemlje članice EU i kompanije da pojačaju pripreme za sve moguće ishode pregovora o izlasku Velike Britanije iz Unije... 19.07.2018, Sputnik Srbija\n17:14 19.07.2018 (Osveženo: 13:48 11.10.2021)\nEvropska komisija pozvala je danas zemlje članice EU i kompanije da pojačaju pripreme za sve moguće ishode pregovora o izlasku Velike Britanije iz Unije, uključujući i mogućnost da do toga dođe i bez potpisanog sporazuma.\n„Dana 30. marta 2019. Ujedinjeno Kraljevstvo (UK) će istupiti iz EU i postaće treća zemlja, što će se odraziti na građane, kompanije i upravna tela u Velikoj Britaniji i EU. Posledice su mnogobrojne — od novih kontrola na spoljnim granicama EU, valjanosti dozvola, potvrda i odobrenja izdatih u Velikoj Britaniji do različitih propisa o prenosu podataka“, saopštila je Komisija.\nHina prenosi da je Komisija objavila dokument u kojem se opisuju trenutne pripreme za sve moguće ishode povlačenja Britanije iz Evropske unije.\nNavodi se da Komisija poziva „sve države članice i privatne subjekte da ubrzaju pripreme za sve moguće ishode“ pregovora, uključujući i mogućnost trenutnog raskida svih odnosa.\n„Ako se sporazum o povlačenju ne ratifikuje do 30. marta 2019. godine, neće biti prelaznog perioda i evropsko zakonodavstvo prestaće odmah da važi za Veliku Britaniju i u Velikoj Britaniji“, navela je Komisija.\nKao moguće posledice koje bi mogle da uslede Komisija je navela mogućnost kontrola na spoljnim granicama EU i različita pravila koja će se primenjivati za prenos podataka.\nDa bi sporazum o izlasku Velike Britanije stigao da bude ratifikovan do 30. marta 2019, on bi morao da bude zaključen već u oktobru ove godine.\nHina podseća da bi sporazum trebalo da sadrži i odredbe o prelaznom periodu do kraja 2020, kako bi se ublažile posledice izlaska i za jednu i drugu stranu.\nNavodi se da, međutim, pregovori sporo napreduju, u prvom redu zbog toga što u britanskoj vladajućoj Konzervativnoj stranci nema saglasnosti o tome kakve buduće odnose Britanija treba da ima s EU.\nHina podseća i da, osim toga, još nema na vidiku rešenja za pitanje granice na irskom ostrvu. Obe strane su se složile da ne sme da bude vidljivih granica kako se ne bi ugrozio mirovni proces u Severnoj Irskoj.


Stručni kursevi i obuke - Projekti\nKurs i obuka – Pisanje projekata – predviđena je edukacija za sve polaznike koji se nalaze na posebnim mestima u svojim organizacijama koje pored određenih firmi mogu biti i iz nevladinog sektora, te im je jedina mogućnost finansiranja, preko konkurisanja i pisanja projekata.\nKurs i obuka – Pisanje projekata za EU fondove – poseban je vid i oblik edukacije za sve pojedince koji se nalaze na posebnim mestima u svojim organizacijama koje pored određenih firmi mogu biti i udrženja nevladinog sektora, te im je jedina mogućnost finansiranja, preko aplikacije na postojećim konkursima i pisanja projekata.\nSavremeno poslovanje kao jednu od osnovnih karakteristika iznosi i izradu različitih projekata u mnogim sferama, pa je zato i zanimanje projektni menadžer jedno od, možda najperspektivnijih u današnje vreme.\nUpoznavanje sa alatima za razvoj i realizaciju projekata\nSa posebnom pažnjom osmišljena obuka i kurs - upoznavanje sa alatima za razvoj i realizaciju projekata je najpre namenjena onim osobama koje su zaposlene na poziciji menadžera u okviru neke kompanije, te svima koji su primarno usmereni na izradu i realizaciju poslovnih projekata.\nOva vrsta edukacije je namenjena svakome ko ima želju da nauči na koji način funkcioniše moderno upravljanje projektima, te da stekne sve potrebne veštine, a kako bi mogao da odgovori na koncept poznat kao Open minded u oblasti rukovođenja projektima.\nKreiranje inovativnih poslovnih modela\nKako oblast poslovanja neprekidno napreduje, to se i u kreiranju poslovnih modela može naići na mnogobrojne novine, a jedna od njih je i predmet specijalizovane edukacije koju Obrazovni centar Akademije Oxford ima u svojoj ponudi.\nRad na velikim investicionim projektima\nUkoliko se vlasnik određene firme nađe u situaciji da uđe u neki investicioni projekat većih razmera, neophodno je i da zna kako treba da se ponaša u toj situaciji, to jest šta sve treba da učini, kako bi konkretni projekat bio sa uspehom realizovan.\nOsnove kontrole projekata (Project controlling)\nStručnjak koji je u nekoj kompaniji zadužen za rad na projektu ili za njegovo rukovođenje, odnosno onaj koji je zaposlen na menadžerskoj poziciji bi trebalo da pohađa ovaj specijalizovani kurs, koji će mu pružiti mogućnost da svoja znanja nadogradi ili, pak da usavrši ona koja je stekao u okviru konkretne oblasti.\nSvako ko je imao prilike da izrađuje projekte zna koliko je bitno planiranje u tom procesu, pa se kurs i obuka za Project planning upravo na taj segment i fokusira.\nU savremenom poslovanju se sve više fokus stavlja na pisanje projekata, pomoću kojih se dolazi do određenih novčanih sredstava. Ali da bi bilo koji zaposleni bio u mogućnosti da ili investicioni ili neki drugi projekat napiše, te da on bude prihvaćen na određenom konkursu, biće potrebno da bude upoznat sa time koja pravila moraju da budu primenjena, tako da je poželjno da pohađa specijalizovane edukacije, koje se u ponudi Obrazovnog centra Akademije Oxford nalaze.\nIzuzev mogućnosti da pohađaju stručni seminar za pisanje projekata, dostupna je zainteresovanima i obuka i kurs za pisanje projekata za EU fondove.\nOtvorena je mogućnost za sticanje sertifikata za zanimanje projektni menadžer, a ko želi ima mogućnost da pohađa i stručnu edukaciju, tokom koje će biti predstavljene osnove kontrole projekata (Project controlling).\nSvakako da su dostupne i obuke i kursevi za upoznavanje sa alatima za razvoj i realizaciju projekata, ali i za Project planning.\nNa koji način treba izvršiti kreiranje inovativnih poslovnih modela, ali i šta podrazumeva rad na velikim investicionim projektima su teme, koje će u toku odvojenih obuka da budu obrađene. Sem toga, ponudom je obuhvaćen i specijalizovani kurs i obuka - Open minded project management.\nNajvažnije je da zainteresovani pojedinci izvrše prijavljivanje, te i da tom prilikom u potpunosti ispoštuju aktuelna pravila. A ta pravila podrazumevaju da je njihova obaveza da dostave informacije o sebi, koje moraju sadržati ime, prezime i datum rođenja, kao i broj telefona. Izabraće svaki pojedinačni kandidat i da li želi te podatke da dostavi elektronski, odnosno da ih pošalje na zvaničnu mejl adresu najbližeg predstavništva. Takođe, sve te informacije može da dostavi telefonskim putem, odnosno lično.\nPosle toga će biti neophodno da dostavi lično predviđenu dokumentaciju i da dođe u jednu od poslovnica pomenute obrazovne institucije, a u okviru koje je pre toga prijavu i izvršio. Naime, upisivanje može da bude izvršeno isključivo ukoliko je lično prisutna osoba, koja je pre toga izvršila prijavu i ako tom prilikom donese svu potrebnu dokumentaciju.\nMoramo napomenuti i to da većina ovih edukacija obuhvata samo teoretski deo, a da svakako kandidati bivaju upoznati i kroz primere sa brojnim detaljima, koji se ziču konkretne teme, kojom se određeni kurs i obuka za projekte bavi.\nUpravo teorijski deo, koji obuhvataju stručne obuke biti pohađan online, to jest preko računara svakog pojedinačnog polaznika i na klasičan način. Sem toga, moraju biti informisani prijavljeni kandidati i o tome da kako online, tako i klasičan tip edukacije mogu biti organizovani na jedan od tri načina, tako da specijalizovani seminar za projekte kandidati mogu da pohađaju u okviru nastave u paru, zatim grupne i individualne.\nPotrebno je da napomenemo i to da ova obrazovna institucija može ostvariti zahtev klijenata i organizovati nastavu samo za prethodno definisani broj zaposlenih u nekom preduzeću. Uzevši u obzir da je korporativna obuka i kurs za projekte specifična baš zbog toga što isključivo zaposleni u određenoj kompaniji pohađaju predavanja, pa se u tom smislu i nastava njihovim potrebama prilagođava koliko god je to moguće. Iz tog razloga i napominjemo da svaki stručni seminar u oblasti poreza može biti organizovan i u okviru samog preduzeća, u kome su polaznici zaposleni. Jednostavan je princip organizacije časova u tom slučaju, pa je predviđeno da nadležno lice u okviru bilo kojoj poslovnice navedene obrazovne institucije treba da komunicira direktno sa predstavnikom zainteresovane kompanije, te da se oni oko svih neophodnih detalja usaglase.\nSpisak gradova za stručne kurseve i obuke, oblast: Projekti


Uroš Brkić, adut "Galax" tima | TRKE.rs\nDa automobilistički sport ne može bez podrške pouzdanih partnera iz auto industrije, potvrđeno je danas na konferenciji za štampu održanoj na štandu „Galaxa” i Rafinerije nafte AD Beograd.\nTokom konferencije na štandu „Galaxa“ predstavljen je ovogodišnji trkači program ASU „Galax” čija je glavna uzdanica višestruki šampion države Uroš Brkić. Predsednik ASU „Galax” Ljubomir Šubara naglasio je da će akcenat biti stavljen na domaća takmičenja.\nOvom prikimo Šubara je istakao – „Galaks” je klub sa tradicijom koju želimo da sačuvamo kroz podršku domaćeg trkačkog programa, čime smo u prilici da promovišemo široku paletu proizvoda Rafinerije nafte AD Beograd.\nUroš Brkić će za volanom Honde Civic 1.6 koju vrlo dobro poznaje, ove godine voziti u domaćem kalendaru SAKSS-a na kružnim i brdskim trkama, mada nije isključeno da odveze nekoliko međunarodnih trka.\nUroš o svemu kaže – Primat će biti domaći šampionat, a ukoliko formiramo budžet, voziću i trke u šampionatu Centralno evropske zone (CEZ), pre svega na autodromima u okruženju, na Grobniku i Zalužanima, uz trku na Ušću koja je takođe u kalendaru.\nKao što je već poznato, sezona se otvara 29. i 30. aprila u okolini Novog Pazara, gde će se voziti prva brdska trka u 2017. godini.


o pokretanju postupka određivanja tarifnih stavova za usluge distribucije električne energije i tarifnih stavova za snabdijevanje električnom energijom u okviru univerzalne usluge u Brčko Distriktu BiH\nDERK je na sjednici održanoj 21. jula 2016. godine, utvrdio da je zahtjev koji je podnijela regulisana kompanija JP “Komunalno Brčko” d.o.o. Brčko za određivanje tarifnih stavova za usluge distribucije električne energije kao i tarifnih stavova za snabdijevanje električnom energijom u okviru univerzalne usluge u Brčko Distriktu BiH, kompletan.\nDokumenti uz zahtjev\nOdlučujuće činjenice u postupku po tarifnom zahtjevu biće utvrđivane na formalnoj javnoj raspravi koja će se održati u srijedu 31. augusta 2016. godine, u Sali za edukacije Direkcije za finansije Brčko Distrikta BiH, sa početkom u 11,00 sati.\nFormalne rasprave su otvorene za javnost ali prisutna lica koja predstavljaju javnost ne mogu davati nikakve komentare. Lica koja su zainteresirana da u svojstvu umješača učestvuju u postupku formalne javne rasprave moraju dostaviti pismeni zahtjev DERK-u do 4. augusta 2016. godine. Status umješača može se dodijeliti licu koje dokaže direktan interes za postupak odobrenja tarifa, koji je drugačiji od općeg javnog interesa.


"Kockica" za 34 godine prešla samo 510 kilometara Vrijeme globalne pandemije korona virusa, kao da je istovremeno pokrenulo "širenje virusa" prodaje kultnih modernih klasika, pa gotovo da nema dana u prethodnih nekoliko mjeseci da se ne pojavi neki kultni jangtajmer sa malom kilometražom na prodaju.\n14. 04. 2020. u 16:28 Face.ba\nOvoga puta, u pitanju je legendarna "kockica" - BMW 325iX iz 1986. godine. Ovaj izuzetno očuvani primjerak sa originalnom Polaris Silver metalik farbom, na kilometar satu broji samo 510 pređenih kilometara.\nIako se prodaje "na Ostrvu", u pitanju je model sa volanom na lijevoj strani, a uprvo ovaj 325iX model je prvi serijski BMW sa pogonom na sva četiri točka.\nAutomobil pokreće šestocilindrični benzinac sa 170KS i obrtnim momentom od 222Nm, koji svoju snagu na točkove prenosi preko petostepenog manuelnog mjenjača.\nVjeruje sa da je u pitanju 325iX "očuvan u najoriginalnijem stanju" na svijetu i sa najmanjim brojem pređenih kilometara, prenosi "CarScoops".\nAuto nije ragistrovan i bukvalno izgleda kao da je uprvao izašao iz fabrike (više fotografija možete pogledati na sajtu prodavca).\nOva zaista fenomenalno očuvana "kocikica" prodaje se po cijeni od 48.000 funti, odnosno 54.635 evra, prenosi "Telegraf.rs".


Srbi podeljeni oko izlaska na kosovske izbore\nSrbi su ranije bojkotovali opšte izbore na Kosovu\nPredsednik Kosova Fatmir Sejdiu je pre dva dana zakazao opštinske izbore na Kosovu za 15. novembar. Politički predstavnici kosovskih Srba različito vide tu odluku. Ima mišljenja da treba učestovati, drugi pak kažu da Srbi treba da bojkotuju izbore nezavisnog Kosova, a neki postavljaju uslove.\nSrbi koji učestvuju u radu institucija Kosova najavili su da će učestvovati na kosovskim lokalnim izborima, zakazanim za 15. novembar. Šef poslaničke grupe Samostalne liberalne stranke u Skupštini Kosova Bojan Stojanović izjavio je da je zalaganje za opstanak i povratak Srba glavni motiv za učešće u političkim procesima na Kosovu pa tako i predstojećim lokalnim izborima.\n“Potrebno je povesti srpsko-srpski dijalog uz pomoć Beograda da bismo videli šta nam je činiti. Jer mi smo imali prilike da vidimo prethodnih sedam-osam godina praktično šta se može uraditi ukoliko učestvujemo u procesima političkim na ovim prostorima. Isto smo videli i učešće SLS-a zadnjih 18 meseci i videli smo da su ti rezultati neuporedivi, znači možete se praktično boriti za interese svog naroda”, kaže Stojanović.\nOn dodaje da se mora učestvovati i u procesu decentralizacije ili formiranja novih srpskih opština.\n“Jedino rešenje je da počnemo da upravljamo sami sobom na prostoru i teritorijama budućih opština gde Srbi predstavljaju većinu i odlučujemo o životnim pitanjima i tako ostvarimo svoj cilj”, rekao je on.\nPredstavnici Srba na severu kazu da neće izaći na kosovske izbore. Predsednik Srpskog nacionalnog veća severne Mitrovice Nebojša Jović ističe kako bi svaki izlazak na izbore koje raspisuju institucije u Prištini znači priznanje nezavisnosti.\n“Nesumnjivo je da će stav svih Srba biti da se na lokalne izbore na izađe pre svega jer je te izbore raspisao za nas nepostojeći predsednik nepostojeće države i samim tim Iisvi njihovi akti kao i raspisivanje izobra su nelegalno i nelegitimno. Zato ne verujem da će iko od Srba razmišljati o tim izborima”, rekao je Jović.\nMeđu Srbima ima mišljenja da izlazak na izbore mora biti uslovljen. Potpredsednica Srpskog nacionalnog veća Rada Trajković kaže da se mora sprovesti institucionalna legitimizacija Srba i Srpske pravoslavne crkve pre izlaska na izbore. To ona dovodi u vezu sa decentralizacijom.\n“Za mene je najvažnije da imamo institucionalnu legalizaciju i legimizaciju i legalizaciju i legitimizaciju SPC-a koje se može postići kroz nešto što su preporuke iz Ahtisarijevog plana koje se mogu doraditi i dograditi ti mehanizmi zaštite, tu pre svega mislim na zaštićene zone oko manastira i crkava. Zatim da dobijemo nove teritorijalne celine koje bi predstavljale šansu i mogućnost Srbima da u tim opštinama budu vlast sa jedne strane. A sa druge strane stvorili bi šansu i Srbima koji su proterani da glasaju za gradove kao što je Priština i da se borimo normalno za otvaranje gradova kroz nešto što je multietnički pristup sa prisustvom i Srba odbornika koji se nalaze van Kosova koji bi imali zadatak perspektivu”, izjavila je ona.\nPredsednik Kosova Fatmir Sejdiju zakazao je opštinske izbore na Kosovu za 15. novembar. Saopšteno je da je odluka doneta nakon dva kruga konsultacija s predstavnicima političkih partija i u skladu sa ustavnim ovlašćenjima predsednika.\nNedavno su ministar za zajednice i povratak u Vladi Kosova Saša Rašić i predsednica Centralne izborne komisije Nesrin Ljušta poptisali Memorandum o razumevanju, koji podrazumeva rad na prikupljanju podataka o raseljenim Srbima van Kosova kao potencijalnim biračima na predstojećim opštinskim izborima.


Netanjahu: Povući "crvenu liniju" prema Iranu\nIzraelski premijer Benjamin Netanjahu ilustracijom je izrazio svoju zabrinutost zbog iranskih nuklearnih ambicija.\nPred delegatima Generalne skupštine danas su govorili i izraelski premijer i palestinski predsednik Mahmud Abas.\nIzraelski premijer Benjamin Netanjahu apelovao je na svet da povuče, kako se izrazio „jasnu crvenu liniju“ za iranski nuklearni program, upozorivši da je to jedini način da se spreči nuklearni rat.\nIzraelski lider je to poručio delegatima u Generalnoj skupštini UN-a danas, koristeći i crtež bombe. Njegov govor je bio propraćen povremenim aplauzima.\n„Crvena linija bi trebalo da bude povučena upravo ovde, pre, PRE nego što Iran okonča drugu fazu obogaćivanja nuklearnog materijala neophodnog za pravljenje bombe, pre nego što Iran dospe do tačke kada je samo nekoliko meseci ili nedelja daleko od akumuliranja dovoljne količine obogaćenog uranijuma da proizvede nuklearnu bombu.“\nNetanjahu je ukazao da bi Iran mogao da dodje do te tačke do kraja narednog leta (odnosno krajem avgusta ili početkom septembra) ukoliko objektima Teherana za obogaćivanje nukelarnog materijala bude omogućeno da nastave operacije.\n„Ti objekti za obogaćivanje uranijuma su jedine nuklearne instalacije koje pouzdano možemo da vidimo i da ciljamo na njih. Verujem da će Iran, suočen sa jasnom crvenom linijom, popustiti. To će pružiti više vremena za sankcije i diplomatska nastojanja kako bi se Teheran uverio da potpuno zaustavi svoj program za proizvodnju nuklearnog oružja.“\nIzraelski premijer je takodje ukazao da iranski, kako se izrazio, „apokaliptični“ lideri neće prezati od upotrebe nuklearnog oružja protiv Izraela ili bilo koga drugog i oštro kritikovao one koji sugerišu da Iran naoružan nuklearnim oružjem može da pomogne u stabilizovanju Bliskog istoka. On je ukazao da bi to bilo isto kao i reći da Al Kaida naoružana nuklearnim oružjem pomogla u uspostavljanju svetskog mira.\nTeheran insistra da su nuklearni cilljevi Irana mirnodopske prirode, ali svetske sile podozrevaju da Iran nastoji da razvije nuklearno oružje zbog čega su u nekoliko faza uvele sankcije toj zemlji.\nPalestinski predsednik Mahmud Abas na 67. zasedanju Generalne skupštine UN\nAbas: Izrael kriv za prekid mirovnog procesa\nNešto ranije palestinski predsednik Mahmud Abas je okrivio Izrael za prekid bliskoistočnog mirovnog procesa rekavši da je Izrael odbacio rešenje sa dve države i da umesto toga nastoji da dovede do kolapsa Palestinskih vlasti.\nAbas je po izlasku na podijum Generalne skupštine UN-a pozdravljen dugačkim aplauzom. On je u svom govoru kritikovao Izrael zbog dalje izgradnje naselja na Zapadnoj obali i u Istočnom Jerusalimu.\nIzrael stalno navodi da pregovori sa Palestincima ne smeju imati preduslove. Medjutim, palestinski predsednik Abas je ukazao da nije prekasno da se spasi mirovni proces:\n„Uprkos složenosti realnosti na terenu i frustracijama kojih je i previše, mi kažemo pred medjunarodnom zajednicom – još uvek postoji šansa – možda poslednja - da se spasi rešenje koje predvidja dve države - šansa da se spasi mir.“\nAbas je takodje zatražio od Generalne skupštine da prihvati Palestinu kao posmatrača svetskoj organizaciji. Palestinski predsednik je prošle godine tokom Generalne skupštine iskoristio svoj govor kako bi pokrenuo istorijsku inicijativu da Palestinci steknu puno članstvo u Ujedinjenim nacijama, ali je taj predlog odbijen.


Bošnjačka stranka se vraća u Skupštinu – Borba\nBošnjačka stranka se vraća u Skupštinu\nBošnjačka stranka se vraća u Skupštinu Crne Gore, saopštio je šef poslaničkog kluba te stranje Ervin Ibrahimović.\nOn je kako je saopšteno iz Bošnjačke stranke kazao da će poslanici te stranke “prisustvovati sjednicama Skupštine Crne Gore i radnih tijela parlamenta i na taj način dati doprinos dijalogu i kompromisu, koji su nužno potrebni Crnoj Gori”.\n“Bošnjačka stranka na ovaj način pokazuje spremnost da želi da nastavi da bude aktivni sudionik svih procesa u našem društvu. Svjesni činjenice da se naše društvo nalazi u delikatnom političkom momentu, koji je dodatno otežan složenom epidemiološkom situacijom, vjerujem da ćemo našim konstruktivnim pristupom doprinijeti nastavku dijaloga i jačanju kontrolne uloge parlamenta, koji su neophodni za uspostavljanje konsenzusa u našem društvu”, naveo je Ibrahimović.\nKako je dodao, s obzirom da su iscrpili pravne mehanizme kroz podnošenje inicijative Ustavnom sudu po pitanju usvojenih zakonskih rješenja na sjednici održanoj krajem prošle godine, stekli su se uslovi da poslanici Bošnjačke stranke kroz skupštinske diskusije, kao i kroz učešće u radnim tijelima parlamenta, daju doprinos nastavku demokratskih procesa, reformi, vladavine prava, kao i nastavku evropskog puta Crne Gore.\n“Očekujemo da će se i Ustavni sud ubrzo oglasiti povodom navedenih inicijativa”, rekao je Ibrahimović.\nMedojević: Konačno sam shvatio politiku Vlade prema Đukanoviću\nNaravno da se morate vratiti kada vas je Milo pozvao.\nOvi ljudi iz Bosnjacke stranke su najsmjesnije pojave na crnogorskoj politickoj sceni.


Vesti - Festival solidarnosti u Šidu\nU okviru projekta "Podrška stanovništvu u zajednicama pogođenim izbegličkom krizom u Srbiji" održali Festival solidarnosti u prostoru oko gimnazije "Sava Šumanović" u Šidu.\nTokom Festivala solidarnosti predstavljene se aktivnosti organizacija čiji su projekti podržani u Šidu. To su Kinološko društvo “Drug’’, Kajak kanu klub,”Filip Višnjić’’, SO Sunce i NVO ,,Misli globalno deluj lokalno’’ kao i neformalne grupe ,,Sportisti bez granica’’, Parlamentarci Gimnazije “Sava Šumanović” i Sportisti iz Šida.\nTokom projekta, je između ostalog, uređeno dvorište gimnazije u Šidu, parkovi i igrališta za decu u Šidu i okolini, a organizovano više sportskih aktivnosti za decu, uređeni su i sportski tereni.\nNa Festivalu su neformalne grupe organizovale fudbalsku utakmicu za više timova lokalnih klubova za decu uzrasta do 15 godina, SO “Sunce” je organizovalo takmičenje za najmlađe na Adrenalin stazi napravljenoj tokom trajanja projekta. Kajak kanu klub “Filip Višnjić” organizovao je trening - simulaciju kajakinga.\nZa kraj, Kulturno obrazovni centar iz Šida priredio je besplatnu pozorišnu predstavu na otvorenom “Zdravi i fini vitamini” koja je zabavila i decu, tinejdžere ali i roditelje i organizatore festivala.\nFondacija Ana i Vlade Divac je od početka migrantske krize uključena u aktivnosti kako bi pružila pomoć lokalnom stanovništvu u opštinama koje su najviše pogođene migrantskom krizom. Drago nam je da smo imali priliku da podržimo inicijative u Šidu koje unapređuju kvalitet života i rešavaju probleme zajednice ali i stvaraju prostor za zajedničke aktivnosti migranata i lokalnog stanovništva” izjavila je lokalna koordinatorka projekta u Šidu, Jovana Vuksan.\nUkupno 22 lokalna projekta u Šidu, Somboru i Obrenovcu, usmerena na rešavanje svakodnevnih problema i potreba ovih opština podržano je ovim projektom, istovremeno stvarajući prostor za sardnju između izbeglica i lokalnog stanovništva. Samo u opštini Šid podržano je sedam projekata u ukupnoj vrednosti od 2,1 miliona dinara.\nFondacija Ana i Vlade Divac podržala je sa 7,3 miliona dinara najbolje projekte neformalnih grupa i organizacija civilnog društva u tri opštine u Srbiji koji unapređuju kvalitet života cele zajednice. Projekat je finansirala Fondacija za otvoreno društvo (Open Society Foundations).


Evroliga: Zvezda – Real (19h), Obradović i Lazić u glas: “Moramo odigrati savršenu utakmicu kako bi došli do pobede…” – www.samocrvenazvezda.com\n13/11/2020 19/11/2020 Samo Crvena Zvezda\nNepunih 48 sati će proći od velike pobede u Lionu, a košarkaše Crvene zvezde čeka još jedna izuzetno teška utakmica, jer u halu “Aleksandar Nikolić” stiže madridski Real.\nOvaj meč, deseti u Evroligi dva kluba (skor 6-3 za Real) igra se večeras od 19 časova, a zbog pandemije COVID-19 i ovoga puta neće biti gledalaca koji bi bili snažan vetar u leđa crveno-belima u ovoj utakmici.\n“ Nemamo puno vremena da se pripremimo na pravi način za ovu utakmicu i za ovakvog protivnika. Zna se šta je Real iz Madrida i sa kakvim kvalitetom raspolažu. Nisu puno promenili tim, ali osim velikog kvaliteta veliki adut u ovoj sezoni im je i to što su uigrani odlično se poznaju. Zna se ko šta radi, igraju timski, a o kvalitetu tima u kome svako može da postigne mnogo poena i to na vrlo raznovrsne načine, ne treba ni govoriti. Međutim, i mi imamo naših aduta, odigrali smo odličnu utakmicu u Lionu, i ako odigramo meč bez previše grešaka i čvrsto, imaćemo našu šansu” rekao je Lazić.\n← Džordan Lojd: Ne radi se o mojim poenima, ovo je timska pobeda…\nRapsodija u Milanu, pobedio je timski duh, Armani – Zvezda 79:87 →\n07/11/2019 07/11/2019 Samo Crvena Zvezda\t0


Vraćanje „Titovog duga“: Ove godine 255 miliona evra, otplata do 2041.\nSvako trošenje preko mogućnosti kad-tad dođe na naplatu, a ona zna i da potraje i da bude skupa, pokazuju i tzv Titovi dugovi koje je SFRJ uzimala osamdesetih godina prošlog veka\nSrbija u ovoj godini mora da plati 255 miliona evra duga po kreditima koji datiraju iz perioda između 1970. i 1980 godine. Novac koji su uzimale republike SFRJ, a ne sama SFRJ, zbog čega se to i ne može zvati „Titovim dugom“ (saveznim), neke zemlje su posle raspada vratile.\nSrbija svoj dug još nije odužila, nešto od toga je otpisano 2000. godine ali i dalje se vraća novac Pariskom klubu, Svetskoj banci, ali i Kuvajtu, piše „Blic“.\nU vreme osamdesetih godina prošlog veka republike SRFJ su imale mogućnost da se samostalno zadužuju, prema slobodi datoj od saveznih premijera Milke Planinc i Veselina Đuranovića.\nEkonomista Ljubomir Madžar objašnjava da su krediti prvenstveno išli na potrošnju, podizanje standarda mimo podizanja efiskanosti rada, na (neosnovano) veće plate i penzije...\nDržavna kasa pod kontrolom: Javni dug 56,4 odsto, deficit 1,3 milijarde evra\nDržava prodala hartije po tri i 3,75 odsto: Novi dug 94 miliona evra\nVeć godinama unazad Srbija vraća u proseku po oko 250 miliona evra starih kredita godišnje. Ove godine najviše se odužuje Pariskom klubu banaka - kod koga se kao republika SFRJ pre četiri decenije zadužila u vrednosti četiri milijarde dolara.\nNa drugom mestu je Svetska banka, odnosno njen ogranak IBRD. Već krajem ove nedelje nam dospeva obaveza prema Vladi Kuvajta i to od skoro 10 miliona evra.\nPoslednje rate kredita koji su uzimani u vreme "stare Jugoslavije" sedamdesetih i osamdesetih godina, dospevaju Srbiji 2031. i 2041. godine, a ukupan ceh veći je od 1,7 milijardi evra.\nZa razliku od Srbije, Hrvatska i Slovenija otplatile su kredite koje su uzimale „za vreme Tita“.\nPoslednji dolar Hrvati su Pariskom i Londonskom klubu isplatili pre 12 godina, kao i prema Svetskoj i Evropskoj investicionoj banci. Slovenci su u tome bili još ažurniji, pa su poslednju ratu od ukupno 525 miliona dolara duga isplatili davne 1995. godine.\nDug od 2,2 milijarde dolara prema Londonskom klubu je otplaćen, kao i obaveze prema Evropskoj investicionoj banci, odnosno Evropskoj uniji.\nU NBS kažu da su preostale obaveze reprogramirane sporazumima zaključenim između 2002. i 2009. godine, pa 21. januara na naplatu dospeva skoro 11,5 miliona evra Vladi Kuvajta, od čega je 1,6 miliona kamata.\nAli, Srbija je nastavila da se zadužuje i kao samostalna zemlja, tako da su ovi „Titovi dugovi“ samo delić onoga što se duguje svetu.\nIlustracija 24sedam/Podaci NBS\nOd 2005. godine do danas spoljni dug se kretao od 12,5 milijardi evra, za sledećih pet godina je narastao na 23,5 milijarde, pa ona još tri milijarde… da bi u trećem tromesečju 2021. godine, prema poslednjim podacima NBS, iznosio 35,2 milijarde evra.\nSrbi sve zaduženiji: Kod banaka dug veći 10 odsto, u proseku 5.272 evra\nspoljni dug javni dug javni dug Srbije krediti zaduženost\nUžas i jeza u Južnoj Karolini: Aligator dug 3,5 metra usmrtio muškarca


U akciji španske policije uhapšeni osumnjičeni za ubistvo Baranina Miloša Peruničića(VIDEO) | Kodex.ME\nŠpanska policija je uhapsila četiri osobe u istrazi ubistva Baranina Miloša Peruničića (41) koji je likvidiran u Marbelji 2. juna.\n03. 07. 2020 - 09:33 Autor: Kodex\nTri osobe su uhapšene u Barseloni, a jedna u Marbelji. Sumnja se da su dvoje uhapšenih direktni izvršioci, a da su im preostala dvojica pomagali u skrivanju,prenosi Pobjeda.\nPeruničić je ubijen usred dana, na očigled brojnih prolaznika. Njemu je dok je šetao, ulicom Artura Rubinštajna, na pješačkom prelazu prišao napadač i sa male udaljenosti i iz oružja sa prigušivačem ispalio u njega najmanje šest metaka.


RTS :: Bačević: Teško do izmene koalicionog sporazuma\nPolitika Bačević: Teško do izmene koalicionog sporazuma\nčetvrtak, 11. jul 2013, 11:14 -> 12:07\nPostoji više načina za rekonstrukciju vlade, a eventualna izmena koalicionih sporazuma je teža i manje realna varijanta, rekao Milan Bačević. Nije bilo reči o personalnim rešenjima, o kojima se mnogo više govori u medijima, nego u vladi i strankama, kaže Bačević.\nMinistar prirodnih resursa, rudarstva i prostornog planiranja Milan Bačević izjavio je da postoji više varijanti za rekonstrukciju vlade, a da je eventualna izmena koalicionih sporazuma teža i manje realna varijanta.\nBačević je na konferenciji za novinare na Rudarsko-geološkom fakultetu rekao da se zalaže za rekonstrukciju, ističući da do sada nije bilo reči o personalnim rešenjima i da se mnogo više o tome komentariše u medijima nego u vladi i strankama.\nNa pitanje da li će doći do spajanja nekih ministarstava Bačević je rekao da nije ništa dogovoreno na tu temu, iako bi možda vlada tako mogla bolje da funkcioniše, ali da bi to podrazumevalo izmenu Zakona o ministarstvima ili izmenu koalicionog sporazuma što je manje verovatno.\n"Ja sam inače zagovornik rekonstrukcije vlade i smatram da ona treba da se sprovede urgentno kako bi mogla da dovede do kvalitativnih promena", istakao je Bačević.\nRekao je da će Srpska napredna stranka održati sednicu Predsedništva stranke na kome će, između ostalog, biti reči i o rekonstrukciji, napominjući da ta stranka ima najveći broj ministara i da je logično da ona da konačnu reč u proceni rada svojih ministara.\nBačević je istakao da je jako važno što će se rekonstrukcija sprovesti i po dubini "jer ministar može da bude genijalan, ali ako neko ne sprovodi njegovu politiku i odluke na regionalnom, lokalnom i drugim nivoima, možda ministar ne bi trebalo do kraja da snosi posledice".\nNapomenuo je da su građani najveću podršku dali SNS-u i da s pravom najviše očekuju od najjače stranke, tako da je rekonstrukcija u ovom trenutku najbolji odgovor.


Ministar Vulin: Obnovićemo sve što je NATO srušio i nemar devastirao | Ministarstvo odbrane Republike Srbije\nJaka vojska je garant mira\n- Sve što je bilo uništeno i oštećeno u NATO agresiji, ali i posle dugih godina namernog zapostavljanja i planskog uništavanja i umanjivanja Vojske Srbije, biće obnovljeno i stavljeno u funkciju, izjavio je ministar odbrane Aleksandar Vulin koji je danas obišao novi objekat za smeštaj borbenih vozila u kasarni “Boško Palkovljević Pinki” u Sremskoj Mitrovici.\n- Ministarstvo odbrane i Vojska Srbije obezbedili su potrebna novčana sredstva za sve što je potrebno Vojsci da uredi svoju vojnu infrastrukturu. Vojska mora svoju tehniku da drži u hangaru, tamo gde joj je mesto i da joj na taj način produžava životni vek, ali isto tako da pripadnici naše vojske daleko jednostavnije i u boljim uslovima obavljaju svoje svakodnevne dužnosti, rekao je ministar odbrane.\nOn je dodao da je Vojska Srbije garant stabilnosti i mira u našoj zemlji i regionu.\n- Sigurna i stabilna Srbija je garant sigurnog i stabilnog Balkana, a upravo je to politika koju predsednik Republike Srbije i vrhovni komandant Vojske Srbije Aleksandar Vučić sprovodi, vrlo često teško, nemajući sa druge strane one koji tu politiku razumeju i iskreno prihvataju, i zato je snažna vojska garant snažne mirovne politike Republike Srbije, rekao je ministar odbrane.\nKomandant Prve brigade Kopnene vojske brigadni general Željko Petrović podsetio je da je 2015. godine u kasarni u Sremskoj Mitrovici otpočela izgradnja više hangara, kao odgovor na porušene objekte tokom NATO agresije.\n- Prošle godine završena su prva tri, koji su omogućili smeštaj tenkovskih jedinica 15. tenkovskog bataljona, lociranog u kasarni u Sremskoj Mitrovici, a ovih dana završen je i četvrti hangar koji će omogućiti smeštaj savremenih borbenih vozila. To omogućava da tehniku koju imamo bolje i kvalitetnije čuvamo i da operativne sposobnosti jedinica, lociranih u Sremskoj Mitrovici, budu održavane na onom nivou koji garantuje bezbednu i sigurnu budućnost svih građana Republike Srbije, rekao je general Petrović.\nPredsednik Skupštine opštine Sremska Mitrovica Tomislav Janković, izrazivši zadovoljstvo zbog posete ministra Vulina, istakao je da grad i Ministarstvo odbrane čine zajedničke napore da rešavaju sve zadatke od zajedničkog značaja.\n- Sa svoje strane pokušavamo da pomognemo da uslovi rada pripadnika Vojske Srbije u našem gradu budu na višem nivou. Velika je uloga Vojske Srbije, kao važnog poslodavca u našem gradu, uz nezaobilazni bezbednosni doprinos koji nam pruža, a to se najbolje pokazalo 2014. godine kada je Vojska Srbije za vreme poplava u Sremskoj Mitrovici dala nemerljiv doprinos da grad bude odbranjen od elementarnih nepogoda. U znak zahvalnosti, Grad Sremska Mitrovica je već odredio prostor gde će se graditi stanovi za pripadnike Vojske i ostalih bezbednosnih struktura, i to će biti naš doprinos da se pripadnici sistema odbrane osećaju bolje i da imaju bolje uslove za život i rad, istakao je predsednik Skupštine opštine Sremska Mitrovica.\nIzvođač radova na nedavno završenom hangaru, četvrtom u kasarni “Boško Palkovljević Pinki”, je Vojnograđevinska ustanova. Vrednost investicije je 35 miliona dinara. Površina objekta, kao i prethodna tri, je oko 900 kvadratnih metara.\nIzjava generala Petrovića\nIzjava Tomislava Jankovića